ועדת הפנים והגנת הסביבה, כנסת 20, פרוטוקול מספר 19, 2015-07-07 09:00

דוד אמסלם: רבותי, בוקר טוב לכולם.

דוד אמסלם: אני אל"ף מצטער על האיחור, פשוט עברנו איזשהו לילה מוזר הלילה.

דוד אמסלם: ופשוט עזבנו פה בשעה כמעט 05:00 בבוקר, נסענו רק להתקלח, להתפלל ולחזור.

דוד אמסלם: קודם כול, אני מתרגש באמת ברמה האישית, יש לי חבר ילדות שיושב כאן, הוא הפתיע אותי, ישראל בודיק, שבאמת הופתעתי שראיתי אותו כאן, וזה משמח אותי.

דוד אמסלם: ברוך הבא מה שנקרא בצל קורתנו.

דניאל עטר: רגע, זה דיון על עוטף עזה או על עוטף ירושלים?

דוד אמסלם: לא לא.

דוד אמסלם: דרך אגב, הוא גר באזור עוטף עזה.

דוד אמסלם: שלא נתבלבל.

דוד אמסלם: אבל אני מכיר עוד כמה אנשים מחוץ לירושלים, דני.

דוד אמסלם: אחלה, אז באמת, הפתעת אותי, ריגשת אותי אפילו.

דוד אמסלם: טוב, רבותי, אחרי שגמרנו את הנושאים האישיים, אני מתכבד לפתוח את ישיבת ועדת הפנים בנושא של שנה ל"צוק איתן", הנושא של הצמיחה הדמוגרפית ביישובי הדרום, וגם לדעתי נרצה להתייחס בדיון הזה גם לנושאים הכלכליים וגם לנושאים של החלטות הממשלה וכו'.

דוד אמסלם: היות שאני חושב שהבן אדם שהכי מזוהה עם הסיפור של "צוק איתן" בנושא הדרום זה חיים ילין, אז אני מעביר אליך, מה שנקרא "אליך, חנוך".

דניאל עטר: וזה מבלי לפגוע באיש מהנוכחים.

דוד אמסלם: בוודאי.

חיים ילין: וגם לא בחנוך.

דוד אמסלם: אני מתכוון מחברי הכנסת, רבותי.

חיים ילין: טוב, בוקר טוב לכולם.

חיים ילין: אני רץ בין הוועדות, כי יש לנו שלוש ועדות שמתחילות ב-09:00 ועוד שתיים או שלוש ועדות שמתחילות ב-10:00.

חיים ילין: אז קודם כול, כבוד היושב-ראש, על האכסניה, כי אנחנו הולכים לדון בגדול על שתי תוכניות ממשלה, הסטטוס שלהן, ועל כל מה שאנחנו רוצים לפתוח ולנסות להשיג.

חיים ילין: עכשיו, אגיד משהו לגבי הכנסת וכל חברי.

חיים ילין: יש פה ראשי רשויות, יש פה אנשים שהיו אתנו כתף אל כתף ב"צוק איתן".

חיים ילין: כנסת ישראל זה כנסת ישראל, והוועדות זה אחד המקומות שמשפיעים הכי הרבה על מדיניות הכנסת, אני אומר לכם, שמבקרת גם את מדיניות הממשלה.

חיים ילין: ולכן אך טבעי שנביא לפה ונשים פה את כל הבעיות, וננסה לטפל בהן ולהסתכל ולעקוב כל הזמן, ולהבין מה הבעיות שקיימות, ולהסתכל עליהן, ולהבין שיש כתובת בכל מקום.

חיים ילין: והנושאים שבאמת נוגעים לכל עם ישראל בכלל הם לא פוליטיים.

חיים ילין: אתם יכולים לראות פה קואליציות שהן לפעמים הזויות, אבל ככה זה עובד, לטובת העם.

חיים ילין: ואני באמת מעריך את זה ומבין את זה.

חיים ילין: לאחר "צוק איתן", ונמצאים פה גם תמיר עידן, ראש מועצה אזורית שדות נגב; אלון שוסטר, ראש המועצה האזורית שער הנגב; וגדי ירקוני, פשוט הוא אחרון כי הוא הכי צעיר בחבורה, ראש מועצה אזורית אשכול, הוא החליף אותי.

דוד אמסלם: שיהיה בהצלחה.

<גדי ירקוני: אפשר להחליף אותו?

חיים ילין: כן, לכל בן-אדם יש תחליף, אין שום בעיה.

חיים ילין: לאחר "צוק איתן" או תוך כדי "צוק איתן" הייתה ישיבה עם משרד ראש הממשלה בבאר-שבע, ושמנו מתווה של מה שכראשי רשויות אנחנו חושבים שצריך לעשות להצמיח את האזור, כי הבנו ש"צוק איתן" ישפיע על כל האזור.

חיים ילין: והוא עדיין משפיע.

חיים ילין: ונבנתה תוכנית, ששבועיים לאחר תום "צוק איתן" בעצם אושרה על-ידי ממשלת ישראל.

חיים ילין: ואושרה על-ידי ממשלת ישראל, כאשר, אני אומר, הסעיף העיקרי שכתוב שם – נמצא פה גם חבר הכנסת מוטי יוגב, שהוא יוזם גם את היום הזה יחד אתי בכנסת ישראל – כאשר אחד הסעיפים בשורות הקטנות, באותיות הקטנות, דיבר על זה שכל המתווה יתחיל אך ורק כשיהיה תקציב מדינה.

חיים ילין: ופה אנחנו נמצאים במהות של הדיונים שיהיו לרוחב של כל הוועדות.

חיים ילין: אומנם הצלחנו להעביר ב-2014 בוועדת חריגים כ-450-400 מיליון שקל בשביל להתניע, אבל כל התקציבים ב-2015 לא עברו.

חיים ילין: ואם המשרדים מצליחים לעשות משהו זה מתוך 1 חלקי 12, ולא מתוך שום תקציב תוספתי שדרך ועדת חריגים עבר.

חיים ילין: וזאת סוגיה מאוד כואבת, כי המטרה של ממשלת ישראל הייתה כמה שיותר להזרים כסף, כמה שיותר מהר לבנות, כמה שיותר להביא תושבים חדשים ולהכניס רוח שנותנת את האפשרות לכולם להתאושש מהר, ואני אומר לכם שקליטה ועשייה זה הטיפול הכי חשוב שיש והדבר שמשפיע הכי הרבה על התושבים – הדבר הזה נתקע, פשוט נתקע, כי אין תקציבים, לא בגלל שמישהו בא לעשות נגד בכוונה.

חיים ילין: וזאת הסוגיה שצריך לרוחב להבין איפה זה נמצא.

חיים ילין: וכבוד היושב-ראש, אם בסוף ייצא סיכום איזה תקציבים צריכים לעבור דרך ועדת חריגים, והם יעברו, כולנו עשינו את שלנו למען תושבי עוטף עזה.

חיים ילין: ואני חושב שזה אך מציין בעצם, היום אנחנו מציינים גם שנה וגם חברים שהלכו לעולמם, אבל היום אני חושב שאנחנו מתעסקים אך ורק בחיים ובהתפתחות של האזור, שזה הדבר החשוב ביותר שיש כרגע.

חיים ילין: ואגיד שאני מאוד אוהב את האזור.

חיים ילין: אני אומנם ישן בירושלים בזמן האחרון יותר מדי, כל עוד שהקואליציה כנראה תהיה 61 ואנחנו 59 נגזר עלינו לישון הרבה בירושלים.

מרדכי יוגב: לא מפחידים ירושלמי בירושלים.

חיים ילין: בסדר, אבל אנחנו לא ירושלמים, אנחנו לא - - -

דניאל עטר: תשאל את שטייניץ אם מפחידים מישהו, אחרי הלילה הזה.

חיים ילין: זהו.

חיים ילין: ואני מאוד שמח לראות, יש פה, רק שתדע, את כל מנהלי המחוזות בדרום, וגם משרד השיכון, אסנת קמחי נמצאת פה, שהיא בנייה כפרית, והרבה מאוד אנשים שנתנו כתף.

חיים ילין: רק אציין כבר כשכולם נמצאים פה, שישראל, חשוב מאוד שבוועדת הרווחה תהיה שם, כי שם יהיה הדיון החשוב של החוסן והרווחה, בסדר?

חיים ילין: לא, לדעתי זה מתחיל ב-10:00, כולם יהיו שם.

<ישראל בודיק: לא זומנו.

חיים ילין: בסדר, אז אני אומר לך פה עכשיו, שזימנו את כולם ב-09:00, אבל חשוב שתדעו.

דוד אמסלם: טוב, תודה רבה, חיים.

חיים ילין: טוב, תודה רבה.

דוד אמסלם: אחלה.

דוד אמסלם: שיהיה לך המשך יום מוצלח היום ופורה.

דניאל עטר: אני מציע שנשמע איזשהו ראש מועצה.

דוד אמסלם: כן כן, בעצם הייתי מבקש מנורית או שרון, לתת לנו איזה brief קצר גם על החלטות הממשלה.

דוד אמסלם: ואחרי זה היום אנחנו רוצים בעיקר לשמוע את החבר'ה שהגיעו מהאזור.

דוד אמסלם: בבקשה.

<נורית יכימוביץ-כהן: שלום לכולם, שמי נורית, אני מהממ"מ.

<שירלי אברמי: מרכז המחקר והמידע של הכנסת.

<נורית יכימוביץ-כהן: סליחה, מרכז המחקר והמידע של הכנסת.

דוד אמסלם: כאן יושבת שירלי שהיא המנהלת של המרכז הזה.

דוד אמסלם: גם חברה מקדמת דנא מה שנקרא.

<ישראל בודיק: אחות של איריס עזרא, אם נכנסים.

<שירלי אברמי: כן, אחות של איריס עזרא.

<שירלי אברמי: זה הכובע הכי חשוב שלי פה, זה נכון.

דוד אמסלם: עוד ארבע-חמש שאלות ואנחנו סוגרים צהריים.

<ישראל בודיק: כדי שנפתור את בעיית ההווה צריך להתמודד עם סוגיות העבר, סוגיות הילדות.

<ישראל בודיק: ככה זה אצלנו החוסן.

דוד אמסלם: בבקשה.

<נורית יכימוביץ-כהן: אוקיי.

<נורית יכימוביץ-כהן: אז הכנו עבור הוועדה מסמך עם כמה נתונים דמוגרפיים, אשלוף רק מעט מזה.

<נורית יכימוביץ-כהן: יישובי הדרום כוללים 65% משטחה של מדינת ישראל, אבל בסוף שנת 2013 היא הייתה מאוכלסת על-ידי 14% בלבד מתושבי המדינה.

<נורית יכימוביץ-כהן: זאת אומרת, זה אזור שהוא מעט מאוד מאוכלס, ומכאן עולה הצורך להגדיל את הצמיחה הדמוגרפית של אזור הדרום בכלל ושל עוטף עזה בפרט.

<נורית יכימוביץ-כהן: אזור עוטף עזה זה אזור שכולל את שדרות ואת המועצות האזוריות חוף אשקלון, שער הנגב, שדות נגב ואשכול, כאשר בסוף שנת 2013 התגוררו שם 65,000 תושבים, באזור הזה שנקרא עוטף עזה.

<נורית יכימוביץ-כהן: הנתונים העדכניים מהלמ"ס עבור סוף 2014 עדיין לא זמינים, הם יהיו זמינים רק בחודש אוגוסט.

<נורית יכימוביץ-כהן: מדובר ב-81 יישובים ששייכים לאשכולות חברתיים 6-4, באיזשהו מקום באמצע.

<נורית יכימוביץ-כהן: המסמך שהכנו בעצם מנסה לסכם ולשלוף את עיקרי החלטות הממשלה שנוגעות לצמיחה הדמוגרפית באזור הדרום ובעוטף עזה.

<נורית יכימוביץ-כהן: אנחנו מזכירים במסמך את החלטת הממשלה, קודם כול 1037 משנת 2013, שכבר בעצם הייתה אמורה להיות מיושמת, כי היא נוגעת לתקציבים של 2014 ו-2015.

<נורית יכימוביץ-כהן: אז יש טעם לשאול מה קורה בהחלטה הזאת, שעיקרה האצת תכנון של מתחמי מגורים, שיווק השכונות החדשות והקמת יחידות מקומיות לעידוד הצמיחה הדמוגרפית וקליטת עלייה.

<נורית יכימוביץ-כהן: חוץ מזה יש לנו את שתי החלטות הממשלה שכבר הוזכרו כאן, שבעקבות "צוק איתן", 2025 ו-2017.

<נורית יכימוביץ-כהן: 2025 נוגעת ליישובים בטווח של 7 ק"מ עד 40 ק"מ מגבול הרצועה, והחלטה 2017 נוגעת ליישובים בטווח של 7-0 ק"מ מגבול הרצועה.

<נורית יכימוביץ-כהן: הבאנו כאן את עיקרי ההחלטות הנוגעות או לבינוי ועזרה בדיור מכל מיני סוגים, או לשיפור התדמית, ובעצם מה שיש כאן זה איזה פעולות צריך לעשות, מה העלות שלהן, איזה לוח זמנים מוקצב להן ומי הגורמים שאמורים ליישם, לממן, ולבצע את ההחלטות האלה.

<נורית יכימוביץ-כהן: תודה.

דוד אמסלם: תודה רבה.

דוד אמסלם: דן להב, משרד ראש הממשלה.

<דן להב: כן, בוקר טוב.

דוד אמסלם: עכשיו, אני רוצה רק למקד את הדיון.

דוד אמסלם: יש פה טבלה שהם הכינו, יש לך את המסמך הזה?

<דן להב: לא.

דוד אמסלם: אז אביא לך את זה.

דוד אמסלם: הייתי מבקש, אני לא רוצה לנהל דיון פילוסופי ברמת הפקידות פה.

דוד אמסלם: יש פה מסמך שהוא מוגדר מבחינת תקציבים.

דוד אמסלם: בוא תגיד לי רק מה go, no go – מה בוצע?

דוד אמסלם: מה לא בוצע?

דוד אמסלם: מה יבוצע?

דוד אמסלם: ומתי?

דוד אמסלם: דרך אגב, זה נוגע לשלושה משרדים: נגב וגליל, משרד הבינוי ומשרד האוצר, אז אתה כמשרד ראש הממשלה תענה בשמם.

<דן להב: טוב, זה מסמך של שישה עמודים, אני מניח שאתה לא מצפה שאני - - -

דוד אמסלם: לא לא, יש שמה טבלה שהיא ריכזה.

דוד אמסלם: דרך אגב, אני מצפה שתקרא את הכול, בוודאי, לפני שאתה בא לדיון.

<דן להב: אם יעבירו את זה לפני הדיון, נקרא את זה לפני הדיון.

<דן להב: לא קיבלנו חומרים מהוועדה לפני הדיון.

דוד אמסלם: רק שנייה, אתה לא קורא את החלטות הממשלה?

<דן להב: את החלטות הממשלה אני קורא.

דוד אמסלם: זה ריכוז החלטות ממשלה.

דוד אמסלם: אז לכן הייתי מבקש, יש שמה את הריכוז של הטבלה.

דוד אמסלם: תעבור.

דוד אמסלם: אם אתה לא יודע, תגיד: אני לא יודע, אבל בוא תתייחס לסעיפים.

<דן להב: אוקיי.

<דן להב: אני כבר אומר: אני לא יודע להתייחס לסעיפים באופן פרטני כאן.

<דן להב: אני לא יודע, לא קראתי אותם, אני צריך לקרוא ולהכין את עצמי על החומר הזה.

<דן להב: אני כן יכול לומר באופן כללי, אסביר קצת על הראייה האסטרטגית של הממשלה בכל מה שקורה בעוטף עזה.

<דן להב: אנחנו נמצאים כבר למעלה מעשור, למעשה אם נסתכל אחורנית למעלה אפילו מכמה עשורים, מאז שהאויבים שלנו שינו את האסטרטגיה שלהם והם מכוונים לכיוון העורף, לפגיעה בעורף, ובעקבות הפגיעה הזאת הממשלה גיבשה לעצמה איזה תפיסת עולם, תפיסת מדיניות, שמורכבת מצד ביטחוני ומצד אזרחי.

<דן להב: בצד הביטחוני גם בצדדים האקטיביים, כל מה שקשור למה שעושה צה"ל, וגם בצדדים הפסיביים כדי גם לייצר הרתעה וגם כדי להתמודד עם פגיעה כאשר היא מגיעה.

<דן להב: אזור עוטף עזה, כאמור, למעלה מעשור נמצא בלב העשייה הביטחונית במדינת ישראל, בלב האיום הביטחוני במדינת ישראל.

<דן להב: גם בשנים שבהם בתקשורת זה מצטייר כשקט יחסי ומוגדר כטפטוף, הטפטופים האלה הם ברמה של לפחות מאות טילים בדרך כלל, זאת אומרת זה הפרעה משמעותית וקבועה לסדר החיים באזור עוטף עזה.

<דן להב: ובהתאם לזה הממשלה מפעילה מזה הרבה שנים תוכניות לפיתוח ולחיזוק החוסן האזרחי באזור עוטף כזה.

<דן להב: התוכניות האלה מתוכללות על-ידי משרד ראש הממשלה.

<דן להב: באופן היסטורי, וחבל שחיים יצא, כי הוא באמת מכיר את זה היטב, גם אלון מכיר את זה, התוכניות האלה מיושמות במלואן, שנה אחר שנה, בעבודה קבועה ושוטפת עם ראשי הרשויות בעוטף.

<דן להב: אנחנו גם בוחנים את זה בראייה תוצאתית, לא רק ברמת ההשקעה.

<דן להב: ההסתכלות המרכזית שלנו היא להסתכל על הצמיחה הדמוגרפית ולראות מה קורה שמה.

<דן להב: אנחנו יודעים להגיד היום שכשאנחנו מסתכלים אחורה מלפני 2005 עד 2013, שאלה הנתונים הרלוונטיים שיש ללמ"ס, אנחנו מדברים על צמיחה כוללת בעוטף של 14% בתושבים במועצות.

דוד אמסלם: לא, שנייה, דן, אני רוצה לעצור אותך.

דוד אמסלם: עזוב את הסטטיסטיקות שאספת.

דוד אמסלם: אנחנו כרגע נמצאים בסיפור, הדיון הוא שנה ל"צוק איתן", החלטות ממשלה שקשורות ל"צוק איתן".

דוד אמסלם: נתתי לך את ההחלטה, חשבתי שקראת אותה לפני שבאת.

דוד אמסלם: אבל אני רוצה שתתייחס לדברים הקונקרטיים: משימות, תקציבים – בוצע, לא בוצע, ואם לא למה.

דוד אמסלם: זהו.

<דן להב: כמו שאמרתי, גם השנה, כמו כל שנה אחרת, אנחנו פועלים למיצוי מלא של החלטת הממשלה.

<דן להב: וכאמור - - - שלנו מוכיח שאנחנו עומדים במשימה הזו.

דוד אמסלם: אתה לא עונה לי.

דוד אמסלם: אזכיר לך, כנראה אעשה לך עוד זום קטן: הייתה ישיבת ממשלה בנושא של "צוק איתן".

דוד אמסלם: מעבר לכל מה שהם עושים כל שנה, הממשלה פועלת בכל מדינת ישראל כל שנה בכל מיני מישורים.

דוד אמסלם: שמעת על "צוק איתן", ואחרי "צוק איתן" או תוך כדי "צוק איתן" ישבה ממשלת ישראל, קיבלה החלטות לגבי "צוק איתן".

<דן להב: אעזור לך, אני כתבתי את ההחלטות.

דוד אמסלם: מצוין, אני שמח מאוד.

דוד אמסלם: אז עכשיו, החבר'ה כאן של מרכז המחקר והמידע ריכזו לנו את זה בטבלה, שלחתי לך אותה, שהיא בעצם מגדירה על בסיס ההחלטה, היא פרקה את החלטות הממשלה ממילים לכסף ומשימה ולוחות זמנים.

דוד אמסלם: זה מה שאני אוהב.

דוד אמסלם: שלחתי לך את זה כרגע, תעבור על זה, תגיד לנו מה בוצע לפי משימות.

דוד אמסלם: כן – כן, לא – לא, או שאתה לא יודע – לא יודע.

<דן להב: אני לא יודע להתייחס למסמך שקיבלתי אותו עכשיו.

דוד אמסלם: תודה רבה.

<דן להב: אני יודע להתייחס באופן כללי, ואני יכול להגיד שהדברים מבוצעים.

דוד אמסלם: הבנתי.

דוד אמסלם: תודה רבה.

דוד אמסלם: משרד הנגב והגליל יושב פה?

<לאה קריכלי: לא, הם לא שלחו נציג.

דוד אמסלם: לא שלחו נציג.

<לאה קריכלי: היה להם איזה - - - ולא שלחו נציג.

<אסנת קמחי: אני יכולה לייצג גם אותם.

דוד אמסלם: מי את?

<אסנת קמחי: אני אסנת קמחי ממשרד הבינוי.

דוד אמסלם: נעבור אלייך.

דוד אמסלם: את צריכה לייצג את משרד הבינוי, עזבי אותם.

<אסנת קמחי: לא, הפעולה היא פעולה משותפת, לכן אני יכולה לייצג אותם.

דוד אמסלם: קודם כול, ברגע שמזמינים משרד ממשלתי הוא צריך להגיע לכאן.

<אסנת קמחי: אני לא יכולה לענות על זה.

<אסנת קמחי: אני רק יכולה לענות - - -

אלון שוסטר: המנכ"לית אמרה לי קודם, לפני כמה דקות, שהיא בדרך לירושלים.

דוד אמסלם: זה לא עוזר לנו.

דוד אמסלם: אנחנו צריכים מישהו פה באולם, לא בדרך.

דוד אמסלם: מה שמך, גברתי?

<אסנת קמחי: אסנת קמחי.

מרדכי יוגב: היא אחראית על ההתיישבות הכפרית.

דוד אמסלם: אוקיי, אסנת, בבקשה, הייתי גם מבקש, בדיוק כמו שדן, תתמקדי באופן ספציפי.

דוד אמסלם: כמה חשוב וכו', אנחנו יודעים.

<אסנת קמחי: כל הפרק של הצמיחה הדמוגרפית עוסק בשלושה או ארבעה נושאים מרכזיים.

<אסנת קמחי: החלטת הממשלה שכתב אותה דן להב ממשרד ראש הממשלה ביחד עם ראשי הרשויות זיהתה ארבעה גורמים מרכזיים שיסייעו לצמיחה הדמוגרפית ביישובי העוטף: אחת זה שיפוץ יחידות דיור; שתיים, הקמת מבנים יבילים לקליטה מהירה; שלוש, הקמת בתי אגודה; והרביעי, העמקת הסבסוד.

<אסנת קמחי: אלה בעצם ארבעת הסעיפים שיסייעו, מסייעים, לצמיחה דמוגרפית ביישוב.

<אסנת קמחי: תוכנית העבודה המפורטת לגבי כל אחד מהיישובים הוכנה במשותף עם המועצות האזוריות ועם כל אחד מהיישובים.

<אסנת קמחי: בחנו את מצבו של כל אחד מהיישובים לגבי מה הצרכים שלו, מה היכולות שלו לממש את כל אחד מארבעת המרכיבים, והוכנה תוכנית משותפת איתם בברכתם.

<אסנת קמחי: כדי ליישם את התוכנית הזאת צריך לעשות תכנון.

<אסנת קמחי: ברוב היישובים לא היה תכנון.

<אסנת קמחי: חלק מהיישובים קידמו תכנון על חשבונם, חלקם אנחנו, המשרדים, תכננו.

<אסנת קמחי: אנחנו בשלב שבו אנחנו יכולים לזהות שיש כ-260 יחידות דיור בהעמקת סבסוד ובבתי אגודה שיהיו זמינים לתחילת פיתוח מיידי, וביקשנו ממשרד האוצר לתקצב את העבודות האלה.

דוד אמסלם: כשאת מדברת על תכנון, את מתכוונת תכנון תב"עי או תכנון - - -

<אסנת קמחי: תכנון מפורט.

<אסנת קמחי: תכנון תב"עי, תב"עות יש.

<אסנת קמחי: אם היינו צריכים תב"עות, זה היה חמש שנים.

<אסנת קמחי: אנחנו מדברים רק בתוך תב"עות קיימות, קידום של תכנון מפורט לביצוע.

<אסנת קמחי: גם בתב"ע מפורטת חייבים לעשות תכנון מפורט של שכונה.

דוד אמסלם: מכיר.

דוד אמסלם: בסדר.

<אסנת קמחי: אוקיי, אז אנחנו שם.

<אסנת קמחי: לפני חודש בערך ישבנו שוב עם כל ראשי הרשויות, עברנו יישוב יישוב לבדיקה של המוכנות של כל אחד מהיישובים, הכנו טבלה מדויקת של כל אחד מהיישובים – אם תרצו, נוכל להעביר לכם גם עותק ממנה – הוגשה פנייה לוועדת החריגים באוצר לתקצב את הפעולה הזאת.

<אסנת קמחי: אנחנו מניחים שזה בימים הקרובים יאושר ואפשר יהיה להתחיל לעבוד.

דוד אמסלם: אני מסתכל כאן על הטבלה.

דוד אמסלם: אני מבין שמדובר על תקציבי 2015, 2016, בחלק מהביצועים.

<אסנת קמחי: חלקם יידחו - - -

דוד אמסלם: עכשיו, היות שבעצם אין תקציב 2015, אין תקנה כזאת, אז גם אי-אפשר לעבוד 1 חלקי 12.

<אסנת קמחי: לא לא, הפעילות שלנו מול האוצר היא להגיש להם את כל הבקשה של כל המוכנות, והם מתקצבים את כולה.

<אסנת קמחי: חלק מהפעולה תידחה ל-2017 להערכתנו.

דוד אמסלם: אוקיי.

דוד אמסלם: זהו?

<אסנת קמחי: כן.

דוד אמסלם: תודה רבה.

דניאל עטר: סליחה רגע, את יודעת להגיד לנו בתכנון המפורט באותן תב"עות שמאושרות, על כמה מגרשים מדובר בסך הכול?

<אסנת קמחי: כמה מגרשים בסך הכול בעוטף?

דניאל עטר: כן.

<אסנת קמחי: אני מדברת על 4-0 עכשיו, לא על 7-4.

<אסנת קמחי: 4-0 יש 150 מבנים יבילים, 150 בתי אגודה ו-200 העמקת הסבסוד.

דוד אמסלם: מה חלוקת העבודה ביניכם לבין משרד הנגב והגליל?

<אסנת קמחי: נגב-גליל אחראים על תקצוב בתי אגודה, המבנים עצמם, אנחנו על הפיתוח.

<אסנת קמחי: הם אחראים על תקצוב מבנים יבילים, אנחנו על הפיתוח שלהם.

<אסנת קמחי: אנחנו מתכללים את הכול ביחד.

דוד אמסלם: זאת אומרת, הם בעצם אחראים על המבנה עצמו ואתם על הפיתוח סביב המבנה?

<אסנת קמחי: כן.

<אסנת קמחי: הפיתוח הציבורי שלו.

<אסנת קמחי: שאפשר יהיה להעמיד אותו.

<קריאה: השיפוצים.

<אסנת קמחי: השיפוצים – נגב-גליל.

דניאל עטר: אסנת, מה שאת קוראת 4-0, 7-0, ואני מניח שיש גם אחרי 7-0, מתי זה נקבע?

<אסנת קמחי: מה?

דניאל עטר: הטווחים האלה.

דניאל עטר: אני מניח שאם את אומרת 4-0, אז יש - - -

<אסנת קמחי: בהחלטת הממשלה.

<אסנת קמחי: אם תסתכל בהחלטת הממשלה - - -

דניאל עטר: בהחלטת הממשלה הזו של לפני שנה?

<אסנת קמחי: כן, 2017.

<אסנת קמחי: יש בה הבחנה של היישובים שבין 0 ל-4 ובין 7-4.

<אסנת קמחי: יש שתי קבוצות של יישובים, ולכל אחת מהקבוצות האלה יש סוג אחר של הטבות או כמות אחרת של הטבה.

דניאל עטר: אני חושב שבהמשך כדאי יהיה לשמוע את ראשי הרשויות, שיתייחסו לעניין הזה.

דוד אמסלם: בוודאי.

אלון שוסטר: החלטת הממשלה משנת 2003 היה על שדרות רבתי ובאזור סביבה, ואחר כך ב-2004 היו בשתי פאזות שישה ק"מ ושבעה.

אלון שוסטר: ונעצרו בשבעה.

אלון שוסטר: הסיבה שהם נעצרים חזק על שבעה זה אשקלון.

דניאל עטר: אז כדאי שיתייחסו לזה ומה זה עושה לכם.

<תמיר עידן: ה-4-0 זה בהחלטה האחרונה, ב-2017, שם נקבעו יישובים קדמיים מה שנקרא ובתוך החלטת הממשלה - - - וזה בהחלטה 2017.

דניאל עטר: את מה חולק שם אני מבין.

דניאל עטר: אני לא מבין למה.

<תמיר עידן: למה?

דניאל עטר: כן, מה זה עושה לכם.

דניאל עטר: אם זה בסדר מבחינתכם, אז אשתוק.

דניאל עטר: אני רוצה לבדוק מה זה עושה לכם.

דניאל עטר: אני גם נפגשתי עם האנשים וגם מסייר מעת לעת באזורים שלכם, ואלה שיושבים על התפר של 100 מ' אחרי ה-7-0, אז הם מלינים על כך שמבחינת החיים שלהם אין שום הבדל בין 100 מ' לפני תום ה-7 לבין ה-100 מ' אחרי ה-7 ק"מ.

<תמיר עידן: אני לגמרי מסכים אתך.

דניאל עטר: ואני שואל אתכם: למה אתם מקבלים את זה בכזו קלות?

דניאל עטר: למה אתם לא מרחיבים את הטווח.

דניאל עטר: הרי ה"חמאס" מגדילים את הטווחים שלהם לא לפי החלטת הממשלה על ההטבות שניתנות בטווחים האלה.

דניאל עטר: תתייחסו לזה.

<תמיר עידן: אצלי במועצה חצי מהיישובים בתוך ה-7, חצי מחוץ ל-7.

דניאל עטר: אז אני יכול להניח מה קורה לך כראש מועצה.

<תמיר עידן: - - - ישיבת מליאה, נכנסים אנשים שמקבלים אפס, נכנסים שמקבלים חבילה מלאה מה שנקרא.

דניאל עטר: תנצלו את ההזדמנות, יש פה דיון מרכז על הסוגיות שקשורות אליכם.

דניאל עטר: את הקטע של המשאית עם המדליות והצל"שים לאנשים שעבדו נשאיר להזדמנות אחרת.

דניאל עטר: דברו עכשיו על הבעיות האמיתיות שאתם מתמודדים איתם.

דניאל עטר: זו ההזדמנות שלכם, יש פה יושב-ראש שהוא minded לעניין.

דוד אמסלם: דקה, ברשותך.

דוד אמסלם: יש כאן מספר טווחים, אתה יודע, אני עובר פה על ההחלטות, ההחלטות הולכות על מספר טווחים.

דוד אמסלם: אבל אם יש לכם השגה, נשמח.

דוד אמסלם: מה שאמר דני זה נכון, בואו תעלו את זה בפנינו.

דוד אמסלם: אבל לפני כן הייתי רוצה מדן להב, כתבת את החלטת הממשלה, היות שבעצם אתה משרד ראש הממשלה, הייתי מבקש שתרכז לנו עבודת מטה מול המשרדים האחרים: מול משרד הבינוי ומשרד הנגב והגליל, לתת לנו ריכוז של ההחלטות, החלטות שאתה כתבת אותן, ומה בוצע, מה לא בוצע, ומה יבוצע ומתי.

דוד אמסלם: תעביר לנו לוועדה – תוך שבוע, זה מספיק?

<דן להב: כן.

דוד אמסלם: תודה.

מרדכי יוגב: ברשותך, אם אפשר, התייחסות קצרה מאוד.

דוד אמסלם: בבקשה.

דוד אמסלם: חבר הכנסת מוטי יוגב, הוא גם יזם ביחד עם חיים את הדיון הזה, אז בבקשה.

מרדכי יוגב: אני אומר: גם חברי, חבר הכנסת דני עטר, היה ראש מועצה, וחלקה על קו עימות, על קו גדר מערכת צפון שומרון.

מרדכי יוגב: יש פה עניין שבאמת בצד אחד יש כסף נתון, ולכסף הנתון הזה סדרי עדיפויות.

מרדכי יוגב: יחד עם זה, ואני מבקש, גם נציג משרד ראש הממשלה, דן, יש פה מקום גם להידברות עם ראשי המועצות.

מרדכי יוגב: כי יש פעם אחת כסף נתון, ולתוכו נכנסו קודם כול ארבעה יישובים שהם צמודי גדר, אם אינני טועה, בהגדרה.

מרדכי יוגב: זה נתיב-העשרה ונחל-עוז וכרם-שלום ועוד אחד.

<גדי ירקוני: לא לא לא.

מרדכי יוגב: בדברים מסוימים, לא מדבר בתחומים הללו.

מרדכי יוגב: בתחומי ביטחון ניתנו להם מרכיבי ביטחון גדולים יותר.

מרדכי יוגב: ואחר כך 4-0, ואחר כך 7-0.

מרדכי יוגב: ובצד של הביטחון, ולכן אני אומר את זה כתקדים, בצד של הביטחון הצלחנו לייצר דרך ועדת החוץ והביטחון גמישויות, מכיוון שהאיום הוברר שקיים, והוא איננו מבדיל, כמו שאמר פה חברי חבר הכנסת דני עטר, בין ה-4 ל-4.200, או בעיקר שטווח המרגמות גם גדל.

מרדכי יוגב: ולכן אין ברירה, צריך להיכנס לסדרי עדיפויות וצריך בכסף נתון לתעדף את כל מה שקרוב יותר והוא מאוים יותר, אם מבחינת מנהרות אפשריות או מרגמות או דברים אחרים.

מרדכי יוגב: יחד עם זאת, משום שהמועצות נאנקו תחת שיקולים, שבחלק מהמקומות זה היישוב נמצא בין לבין, נמצא על התפר של 4 פלוס, של 7 מינוס.

מרדכי יוגב: אז יש מקום להידברות עם ראשי המועצות.

מרדכי יוגב: לתחושתי והבנתי של אז הייתה פחות מדי הידברות תוך כדי, ובהידברות הזאת לפעמים ניתן למצוא גם את הגמישויות, או שראש המועצה יידע לתעדף מה בכסף נתון הוא עושה למען יישוביו ותושביו כאשר הם נמצאים תחת שתי הגדרות.

דוד אמסלם: תודה רבה לחבר הכנסת מוטי יוגב.

דוד אמסלם: אני רוצה חזרה לחזור אליך, דן, או אלייך, אסנת, לגבי הנושא של החלטה 1037.

דוד אמסלם: בעצם ההחלטה הזאת מקבלת על שנת 2015-2014, שמשרד הנגב והגליל יקצה בכל אחת מהשנים 2.5 מיליון שקל, ומשרד הבינוי חצי מיליון, בעיקר זה הנושא התכנוני וכו'.

דוד אמסלם: מה ביצעתם בשנים האלה, 2014?

<אסנת קמחי: הרבה יותר.

דוד אמסלם: זה בוצע?

<אסנת קמחי: בוודאי.

דוד אמסלם: טוב.

דוד אמסלם: כשאתה רושם אז תרשום שזה בוצע הרבה יותר.

<אסנת קמחי: אתן לך נתונים.

<אסנת קמחי: הרבה יותר.

דוד אמסלם: בסדר גמור.

דוד אמסלם: תודה רבה.

דוד אמסלם: הייתי רוצה לשמוע את ראשי המועצות ואת שאר החברים כאן.

דוד אמסלם: ובאמת אני מציע גם שתעלו מהדיון, תחרגו גם מסיפור החלטת הממשלה.

דוד אמסלם: זה רק מצע לדיון, תעלו את כל הנושאים שאתם חושבים שאנחנו צריכים לקדם בנושאים שלכם.

דוד אמסלם: אז נתחיל עם אלון שוסטר, אני חושב שאתה הוותיק ביותר פה בראשי - - -

אלון שוסטר: כן, בהחלט.

אלון שוסטר: אני באמת מ-2002 בתפקיד, ומלווה את החלטות הממשלה, כמו שאמרתי, ממרץ 2003.

אלון שוסטר: ואני רוצה לומר באופן עקרוני שאנחנו מלווים על-ידי ממשלות ישראל מכל קצות הקשת באופן הגון, אבל יש מה לעשות.

אלון שוסטר: ואגע בכמה נקודות.

אלון שוסטר: קודם כול, תודה לעצם היוזמה, גם למוטי, חיים, דני שאתה פה, ודוד, שנותנים לנו מקום.

אלון שוסטר: זה אני חושב פעם ראשונה במתכונת הזאת, ואני רואה בזה חשיבות גדולה מאוד.

אלון שוסטר: בעברי עסקתי בחינוך, הייתי מורה לאזרחות, ואני חושב שמה שקורה כאן כרגע זו פעולה נכונה של רשויות המדינה, ואני מציע שזה יימשך.

אלון שוסטר: אני רוצה לומר לגבי עוטף עזה, חלק מהעבודה של - - -

דוד אמסלם: דרך אגב, כאן אני באמת אומר, הקרדיט הוא גם של מוטי וגם של חיים, בגלל שהם הציפו.

דוד אמסלם: אם הם לא מציפים, אין דיון.

דוד אמסלם: לכן הקרדיט של החבר'ה האלה.

אלון שוסטר: מצוין.

אלון שוסטר: הנה הוכחה לכך שנכון שיגיעו אנשים מכל קצות הארץ.

אלון שוסטר: אני רוצה לומר שהנתונים ששמענו, חלקם ממרכז המחקר והמידע, חלקם מכלל הנגב, עוטף עזה, אפילו שדרות, לא יפתור את מצוקת הדיור ואת הצורך בפיזור אסטרטגי של האוכלוסייה במדינת ישראל.

אלון שוסטר: לעוטף עזה יש משימה לאומית אחת: לא להפריע, ובמידת האפשר לעורר סימפטיה והשראה לכלל מדינת ישראל על כך שאנחנו מסוגלים, זה העשור השני, לעמוד באתגר שהוא מאוד לא פשוט.

אלון שוסטר: הבשורה הטובה, אם לא נפתור את בעיות המדינה, זה שזה לא עולה יותר מדי, אין פה בהכרח השלכות רוחב גדולות.

אלון שוסטר: להערות שדני השמיע, שהן מוצדקות, כי קווי התפר שלנו בעומק הם באמת בעייתיים, וחברי ייגעו בכך, ויש מה לעשות ויש מה לשפר, זה גם הוטמע בהחלטת הממשלה האחרונה.

אלון שוסטר: לא אגע בזה כרגע.

אלון שוסטר: אני רוצה לחדד קודם כול את ההבדל או את המשמעות הגדולה של יישובים בודדים במועצות האזוריות שצמודים לקו.

אלון שוסטר: יש שלושה פרמטרים שמבדילים בין אדם שחי בדרך כלל ביישוב עירוני לבין היישוב הכפרי צמוד הגדר: הראשון, "כיפת ברזל" לא רלוונטי לגביו, למעט אם הוא חוסה תחת תקוות ההגנה של "כיפת ברזל".

אלון שוסטר: אז באזור באר-שבע, שזה רחוק, זה כבר משמעותי יותר.

אלון שוסטר: צמודי הגדר אינם זוכים להגנה של "כיפת ברזל".

אלון שוסטר: היינו מאוד אקטיביים בלחץ ובעצם ההגעה לפתרון, אבל זה לא פותר את הבעיה שלנו.

אלון שוסטר: הנושא השני זה נושא המרגמות.

אלון שוסטר: המרגמות הן אפקטיביות, הן מדויקות, והן עם התראה הרבה פחות טובה, וכמובן הרבה יותר קצרה, למרות שזה נמצא בתהליכי שיפור.

אלון שוסטר: יש לזה משמעות עצומה על יכולת של האוכלוסייה האזרחית לעמוד או להישאר במקום בזמן קרב, הסלמה.

אלון שוסטר: והנושא השלישי כמובן שצף לתודעה באופן הייתי אומר מבעית בקיץ האחרון זה המנהרות.

אלון שוסטר: השילוב של מנהרות ומרגמות והיעדר "כיפת ברזל" הוא שילוב שצריך לקחת אותו בחשבון.

אלון שוסטר: ולכן אנחנו מקבלים, ביקשנו וחושבים שזה נכון, לבצע את הדיפרנציאציה, כפי שהיא באה לידי ביטוי בתוכנית הממשלה.

אלון שוסטר: זאת נקודה אחת.

דוד אמסלם: רק שנייה.

דוד אמסלם: אבל, אלון, הייתי רוצה שתביא אותנו לקטע האופרטיבי.

דוד אמסלם: שלושת הנושאים שדיברת עליהם זה ועדת החוץ והביטחון.

דוד אמסלם: עכשיו, בוא, דבר אתנו.

אלון שוסטר: נכון.

אלון שוסטר: ועדת החריגים אני מקווה שעומדת בפני פריצת דרך של השעות האחרונות ממש.

אלון שוסטר: היה איזה ניסיון, הייתי אומר הייתה חריגה מהנוהל שדן הזכיר ואנחנו מכירים של השנים האחרונות.

אלון שוסטר: באיזשהו אופן ראינו שנושאים שבעיני טריוויאליים, כמו בנייה של בתים, כולה 12 בתים, קוראים לזה בתי אגודה בקיבוץ נחל-עוז, שהתשתיות התחילו להיות מוכנות אחרי "עמוד ענן", לכן הם כבר מוכנים בעוד חודש.

אלון שוסטר: משום מה זה נתקע ולא עבר בוועדת חריגים.

אלון שוסטר: אני מאוד מקווה, לפי מה שאני שומע מכל המשרדים, שבימים הקרובים - - -

דניאל עטר: אתה יכול לפרט טיפה יותר, אלון, למה זה לא עבר את ועדת החריגים?

אלון שוסטר: למה זה לא עבר?

אלון שוסטר: היו שמועות שלא אוהבים את הקונספט של בתי אגודה.

אלון שוסטר: אני לא יודע להגיד לך.

אלון שוסטר: האמת, אין לי מושג.

אלון שוסטר: זה לא מתאים להתנהגות הרגילה שאומרת: מה שצריך ומתוקצב בעוטף עזה מתבצע.

אלון שוסטר: הסטטיסטיקה של 60% החלטות ממשלה או יותר שלא מתקיימות, לא מתקיימת אצלנו.

אלון שוסטר: זה נכון, דן צודק בזה.

אלון שוסטר: ולכן יפה שעה אחת קודם וגם אם זה קצת באיחור, שאם אכן יסתבר, וזה לבקרה שלכם, לוודא שוועדת החריגים, כל מה שצריך, לא צריך את הכול, מה שממילא לא נהיה מוכנים ב-2015, יעבור ל-2016.

דוד אמסלם: לא.

דוד אמסלם: אני רוצה שתשים זום, באמת אני רוצה שתחדד למה לא בוצע.

אלון שוסטר: למה לא בוצע?

אלון שוסטר: אני לא יודע להגיד לכם, אין לי מושג.

דוד אמסלם: שאלת או שחיכית לדיון?

<בועז קרצ'מר: אין פרוטוקולים של מאי ויוני.

אלון שוסטר: לא, בוא נגיד ככה:

אלון שוסטר: אני לא יודע לנמק למה משהו לא עבר ועדת חריגים.

אלון שוסטר: אני יודע שבחלק מהמקרים המשרדים לא הגישו.

אלון שוסטר: אבל המשרדים אומרים שהאוצר הבהיל אותם – אל תציפו, מן אמירות כאלו.

אלון שוסטר: ואלה אומרים לנו ככה וזה אומר ככה.

אלון שוסטר: ובסוף בשורה האחרונה, אולי לקראת היום הזה, מאוד יכול להיות שגם לקראת היום הזה, העסק ישתחרר.

אלון שוסטר: זה לא מקרה שלפני כמה שעות הפלונטר הזה השתחרר.

אלון שוסטר: ואני לכן מאוד שמח על המפגש ומאוד אשמח על המשך המעקב.

אלון שוסטר: אני רוצה לומר שאחרי 14 שנים הגיע הזמן שבעוד אנחנו מיישמים, ואנחנו בעזרתם ניישם את התוכנית הזאת, שנכין תוכנית אסטרטגית לעוטף עזה שאינה תלויה בצד השני.

אלון שוסטר: המציאות הזאת תימשך אצלנו, אני מודע לזה שזה נושא לוועדת החוץ והביטחון, אבל אולי גם לרווחה ולחינוך, משום שאנחנו מזמינים אנשים לגור אצלנו במציאות ביזארית.

אלון שוסטר: ולכן נצטרך להבין תוכנית שלא תהיה מותנית במציאות הביטחונית.

אלון שוסטר: אנחנו מזמינים אנשים לחיות כשיורים סביבם, כאשר אין הגנה מספקת, ובכל זאת אנחנו נעשה את זה.

אלון שוסטר: ואני מקווה שיהיה סיוע מסביב.

אלון שוסטר: אני רוצה להודות - - -

דוד אמסלם: דרך אגב, אני מאמין שהתוכנית צריכה לצמוח מכם.

דוד אמסלם: אם תחכו למישהו מהאוצר, אז אתה יודע, ניפגש עוד פעם.

אלון שוסטר: כן.

אלון שוסטר: נשתף פעולה בוודאי עם משרד ראש הממשלה, משרדים אחרים, נגב-גליל.

אלון שוסטר: מי שיהיה לטובתנו ומי שירצה לסייע, יעשה את זה בשמחה.

אלון שוסטר: אני אומר שהגיע הזמן, מתוך הבנה, ואני בוודאי מייצג את האגפים, איך נגיד, המתונים יותר ושואפי הפשרה, מי לא רוצה להיות כזה.

אלון שוסטר: אבל אני גם שייך לאגף המאוד ריאליסטי, שאומר שבעשור הקרוב אין לי שום סיבה להניח שדברים ישתנו.

אלון שוסטר: וקצת נמאס לי ולנו לתפוס גלים על חלונות ההזדמנות שהאויבים או השכנים שלנו פותחים בפנינו.

אלון שוסטר: זה מיצינו, 15 שנה ככה עבדנו.

אלון שוסטר: בוא נבין שיש פה סיטואציה של חיים מתחת להר געש, ובסיס התקציב, במונחים שכולנו מבינים, צריך לקחת בחשבון את זה בתחומי רווחה וחינוך ושיכון, וכמובן ביטחון וכל האחרים, לא נרחיב.

אלון שוסטר: יש הרבה מה להרחיב בתחום הזה.

דניאל עטר: אלון, ברשותך, שתיים-שלוש שאלות קצרות.

דניאל עטר: ולא אכפת לי גם אם האחרים יענו – האחרים זה ראשי הרשויות.

דניאל עטר: דבר ראשון, יש לכם איזשהו שולחן עבודה משותף של כל ראשי הרשויות מסביב?

<תמיר עידן: כן.

דניאל עטר: דבר שני, האם יש איזשהן תקנות או תקציבים שאושרו לביצוע ולא עברו בפועל מכל מיני סיבות?

דניאל עטר: או שלא אישרו את התקנה, כמו למשל משהו שקשור להטבות מס בכל העוטף עצמו, או תקציבים לביצוע פעולות, שבגלל העובדה שתקציב המדינה נדחה אתמול בלילה לאישור בנובמבר – אני מניח שאתה כראש רשות גם יכול לעשות את זה, נכון?

דניאל עטר: לא ידיחו אותך מתפקידך אם לא תאשר עד מרץ תקציב מועצה ותדחה אותו לנובמבר.

דניאל עטר: אבל נעזוב את זה להזדמנות אחרת, לדיון אחר.

דניאל עטר: כאילו, יש דברים כאלה?

אלון שוסטר: חברי, יש לנו פה את בועז, שהוא האסטרטג של אשכול.

אלון שוסטר: הוא מרכז את כל הידע.

אלון שוסטר: אני זורק נושא שהוא לא הקריטי ביותר, אבל הוא בוודאי מתעכב.

אלון שוסטר: יש 10,000,000 שקל בהחלטת הממשלה, דווקא נדמה לי שזה ב-2025, על כל הנגב, אבל זה מיועד לאזורים שלנו בנושא נחלים, פיתוח נחלים.

אלון שוסטר: זה בעיקר לתיירות והגנת סביבה.

אלון שוסטר: וזה חד-משמעי מחכה לתקציב המדינה.

אלון שוסטר: אפשר להגיד: האם זה פיקוח נפש?

אלון שוסטר: לא יודע.

אלון שוסטר: זה עוטף עזה, זה חשוב לנו.

אלון שוסטר: היינו רוצים, היינו מאוד שמחים שדבר כזה.

אלון שוסטר: קל וחומר כל מיני נושאים שקשורים בצמיחה דמוגרפית.

אלון שוסטר: צריך לומר שכל נושאי הביטחון אינם מעוכבים בגלל סוגיות התקציב.

דניאל עטר: דרך אגב, אני לא בטוח אם האחריות לכל דבר שקשורה לביטחון קשורה לוועדת החוץ והביטחון, אבל למשל כשביקרתי בנתיב-העשרה – למי שייך נתיב-העשרה?

<אסנת קמחי: חוף אשקלון.

<אסנת קמחי: הוא לא כאן.

דניאל עטר: כשביקרתי בנתיב-העשרה, אני לא יודע אם זה קורה ביישובים אחרים, אז הוותיקים יותר, אלה שהקימו את היישוב, אלה שהם ממפוני ימית, הלינו על כך שעד לרגע זה אין להם פתרון למקלטים בבתים או צמודים לבתים, והם חשופים לפגיעה של המרגמות, גם בגלל טווחי ההתראה הקצרים וכן הלאה וכן הלאה.

דניאל עטר: יש דברים כאלה אצלכם עדיין או שזה - - -

<קריאה: - - -

דניאל עטר: טוב לדעת.

<גדי ירקוני: קרובים.

<תמיר עידן: דני, בתוך ה-7-0 "עמיגור" יחד עם משרד הבינוי כרגע משלים את כל מיגון הבתים, את השלב הראשון של הבתים - - - אבל רשימת התקנות, התקציבים שלא אושרו, תיכף - - - ישבנו עם דן להב לפני מספר שבועות וריכזנו את הדברים – הכול תקוע בעצם בגלל התקציב.

<תמיר עידן: יש הרבה בקשות בוועדת חריגים, וכמו שאמר אלון, ואולי ככה בעדינות, קיבלנו מסר מהרבה משרדים שאמרו להם: חבר'ה, אל תגישו, אוי ואבוי אם תגישו, זה מכביד פה.

<תמיר עידן: ואז הם הולכים אחורה ולא מגישים, כי לא רוצים להתעמת עם האוצר.

<תמיר עידן: יש פה איזה פלונטר באמצע.

<תמיר עידן: אנחנו לא יודעים להגיד לך מי הגיש, מי לא הגיש ואיפה זה תקוע.

<תמיר עידן: אבל ברשימות, אם נעמיד מה בוצע מול מה לא בוצע – הדברים שלא בוצעו הם רשימה יותר ארוכה.

<תמיר עידן: וזה נמצא על השולחן, דן יושב אתנו, אנחנו רושמים את הדברים, כולם מכירים את כל המספרים, ואנחנו תיכף נדבר.

<תמיר עידן: אבל רק עוד מילה, צריך להבין שאנחנו נמצאים פה בחלון הזדמנויות שאולי לא נמצא אותו.

<תמיר עידן: אני אומר לכולם פה וכולם מבינים את זה, שחדירה ממנהרה ליישוב תשנה פה את הסטטוס קוו ותיקח אותנו למקום אחר לגמרי.

<תמיר עידן: היום אין מגרש אחד או בית אחד בעוטף שהוא פנוי – אחד.

<תמיר עידן: יש כאלה הרחבות שצריכות לצאת לפועל, אצלי יש הרחבה בתושיה של 80 יחידות, בעיות עם המינהל, הוציאו את האדמה לשיווק.

<תמיר עידן: אנשים באים, ולא באים רק בגלל הטבות המס.

<תמיר עידן: באים – יש קהילה חמה, יש חינוך טוב, אומרים: שמע, טילים עפים גם בבאר-שבע, רואים טוב לנו פה, רוצים לבוא.

<תמיר עידן: כניסה של מחבלים ליישוב, ולא משנה מה תהיה התוצאה, אנחנו מקווים שלא יקרה דבר כזה, ואם יקרה, באמת לא יקרה חס וחלילה אסון, תשנה פה את הקונספט, אנשים כבר יחשבו עשר פעמים לנפי שהם באים לפה.

<תמיר עידן: אנחנו צריכים לרוץ כולנו היום, באמת היום הזה מבורך מאוד, ומי שיזם אותו מבורך, כדי שבאמת ישמעו את הדברים.

<תמיר עידן: זה דוחף את כולנו, גם אותנו, אנחנו כל הזמן מתעסקים בשוטף, להיכנס לתוך הדבר הזה לעומק, לדחוף את העסק הזה, להביא אנשים מחר בוקר, לא עוד שנה ולא עוד שנתיים.

<תמיר עידן: וכל דבר שנצליח לעשות עכשיו, זה באמת יגרום לצמיחה הדמוגרפית שכולנו כל כך מייחלים לה וכל כך רוצים אותה, ושלא תהיה בגדר סיסמאות.

<אסנת קמחי: אפשר לענות לך על נתיב-העשרה, דני?

דוד אמסלם: כן.

דוד אמסלם: בקצרה.

דניאל עטר: רציתי לשמור אותך לסוף.

דניאל עטר: אני יודע שאת שולטת ביד רמה בכל מה שקשור לבנייה הכפרית.

<אסנת קמחי: אז לא לענות?

דוד אמסלם: אפשר.

דניאל עטר: בקיאה בכל הפרטים, יודעת הכול.

דניאל עטר: אבל זה בסדר, אם את רוצה.

דניאל עטר: חשבתי דווקא לשמור אותך לסוף, בתור פינלה לדיון.

מרדכי יוגב: אבל, דני, אני חושב שאתה לא צודק, ואסנת רצתה לומר את זה.

מרדכי יוגב: אני לא חושב שיש בית, בוודאי ב-4-0 שאין לו מיגון.

מרדכי יוגב: עוד דאג לזה פואד בשעתו, כשר הבינוי והשיכון.

מרדכי יוגב: אני צודק?

דניאל עטר: בסדר, יכול להיות.

<אסנת קמחי: לנתיב-העשרה, לבתים יש ממ"דים, רק המ"מדים האלה מאוד מאוד קטנים.

<אסנת קמחי: הם נבנו כשהבתים נבנו לפני עשרות שנים.

<אסנת קמחי: הם לא עומדים בכללים של החלטת הממשלה על מיגון הבתים בעוטף עזה, על הקמת ממ"דים בעוטף.

<אסנת קמחי: הם פנו והם אמרו: הממ"דים שלנו מאוד קטנים, ובעת חירום אנחנו לא יכולים להיכנס אליהם, לחיות בהם ימים שלמים.

<אסנת קמחי: הביאו את זה לדיון בפני ועדת החריגים, יש ועדת מנכ"לים שעוסקת בממ"דים האלה, אני מניחה שתוך מספר שבועות תהיה על זה תשובה.

<אסנת קמחי: הם לא במיינסטרים.

<תמיר עידן: כן, אבל, אסנת, הוועדה קבעה שעד 5 מ' פחות מ-7 נפשות זה בסדר, אבל 6 נפשות ב-5 מ' זה בסדר.

<תמיר עידן: זה לא אמיתי, צריך להיות בתוך ממ"ד, צריך לעמוד כמו סרדינים?

דניאל עטר: זו בדיוק הנקודה.

<תמיר עידן: אז 4.9 זה נותן כבר, 5.1 זה לא נותן.

<תמיר עידן: צריך להיות 7 נפשות כדי לקבל.

<תמיר עידן: באמת.

<תמיר עידן: אז דווקא הוותיקים, כשבנו את הממ"דים בזמנו, את הממ"דים הקטנים, הם נענשים כרגע, והצעירים מקבלים כי הם בעצם - - - 12 מ' של ממש.

דוד אמסלם: ואיפה התקבלו ההחלטות האלה לגבי הקריטריונים לגודל הממ"ד?

<תמיר עידן: במשרד הבינוי.

<אסנת קמחי: לא, יש החלטת ממשלה.

דוד אמסלם: כן, אני מניח ששרי הממשלה לא דנים אם זה פסיק אחד פה או רבע מטר לשם.

דוד אמסלם: יש איזשהו דרג מקצועי.

דוד אמסלם: זה אצלכם במשרד, במשרד הבינוי?

<אסנת קמחי: כן.

דניאל עטר: אני חושב אבל שבעיקר ניתן להבין מהדברים שנאמרו פה שהמציאות השתנתה מאז שהתקבלו ההחלטות.

דוד אמסלם: אני אומר:

דוד אמסלם: יכול להיות שכדאי באמת שאתם תשבו עם ראשי המועצה ותראו אם הצרכים שלהם השתנו.

דוד אמסלם: כמו שאמר דני, לפעמים יש אבולוציה בכל הנושא הזה של הצרכים וההגדרות גם של התקנים.

<אסנת קמחי: הרוב כבר בוצע, אדוני.

<אסנת קמחי: הרוב המוחלט של יחידות הדיור בעוטף עזה מוגנו.

דוד אמסלם: אסנת, שנייה.

דוד אמסלם: אנחנו פה באים לשמוע אותם ולנסות להקשיב ולנסות לסייע.

דוד אמסלם: כאן כרגע תמיר, ראש מועצת שדות נגב, מעלה איזשהו צורך.

דוד אמסלם: אני מציע שתשבו עם הדרג המקצועי במשרד הבינוי על כוס קפה ותלבנו את העניין הזה – האם צריך באמת 6 מ'?

דוד אמסלם: האם זה מספיק, או שצריך 8 מ'?

דוד אמסלם: עכשיו, אני לא כרגע אומר שצריך להחליף את כל המ"מדים.

דוד אמסלם: בוודאי ובוודאי לגבי החדשים שהולכים לבנות אותם, אז כדאי שתשמעו את הקליינטים ותגיבו בהתאם.

דוד אמסלם: תודה רבה לך, תמיר.

<גדי ירקוני: אני רוצה להגיד משהו.

דוד אמסלם: בדיוק עכשיו אמרתי.

דוד אמסלם: קודם כול, שוב פעם, אני רוצה לברך אותך על הבחירה שלך בחודש האחרון, גדי ירקוני, ובאמת אני מאחל לך בהצלחה.

דוד אמסלם: ובבקשה, גדי.

<גדי ירקוני: דבר ראשון, אני רוצה להגיד באמת, שאלו פה על שיתוף הפעולה, אז אני צעיר, ילד, חודש, אבל שיתוף הפעולה, היו לנו לפחות ארבעה מפגשים בין ראשי הרשויות של עוטף עזה.

<גדי ירקוני: אנחנו עובדים ביחד, אנחנו מסונכרנים, כל הדברים שלנו כמעט הם של כולנו ביחד.

<גדי ירקוני: וגם התוכניות שאנחנו עושים, האסטרטגיו, הן בסופו של דבר ביחד, אנחנו אומרים את הצרכים ביחד.

<גדי ירקוני: אני רוצה להגיד: אני קצת יותר תקיף מאלון, שאומנם - - -

דוד אמסלם: כבר אחרי חודש?

<גדי ירקוני: אבל עד עכשיו עוד לא נבנה אף בית בשנה האחרונה מהתוכנית.

<גדי ירקוני: חסמים כאלה, חסמים אחרים –עובדה, יש לנו אנשים שרוצים לבוא ולהיקלט.

<גדי ירקוני: אנחנו היום, אם תבואו לראות, בעוטף אין דירה פנויה.

<גדי ירקוני: אנחנו, כמו שאמר תמיר, בחלון הזדמנויות, שאנחנו מקווים שהוא יימשך הרבה זמן.

<גדי ירקוני: נקווה של מה שתמיר צייר לא יהיה, אבל אנחנו חייבים לנצל אותו.

<גדי ירקוני: בשנה האחרונה במועצה אזורית אשכול, ואני לא יודע במועצות האזוריות האחרות, גדלנו ב-500 תושבים.

<גדי ירקוני: אין לנו דירות.

<גדי ירקוני: גם מה שאנחנו מתכננים היום עם אסנת, כבר אנחנו רואים איך זה נגמר, אנחנו, כמו שאלון אמר, כבר בתוכנית הבאה, אנחנו חייבים לקדם הרבה יותר מהר ממה שרואים פה.

<גדי ירקוני: אנחנו מהשטח באים ואומרים: הצמיחה הדמוגרפית רצה.

<גדי ירקוני: תנו לנו בתים.

<גדי ירקוני: אם נביא היום אנשים ונגיד להם: עוד שלוש שנים יהיה לכם בית – אף אחד לא יבוא לעוטף עזה.

<גדי ירקוני: מי שמחליט שהוא בא לעוטף עזה, רוצה בית מחר בבוקר.

<גדי ירקוני: אנחנו חייבים לשנות איכשהו את החשיבה שהבתים האלה, המגרשים כבר יהיו מוכנים לפני שיש לנו אנשים רשומים עליהם.

דוד אמסלם: גדי, רק שנייה, למה שאתה אומר, נעשה פה איזה דו-שיח.

דוד אמסלם: תוכניות אופרטיביות יש לכם לגבי ביצוע ברמת התכנון המפורט?

<קריאה: כן, ברגע שהיא אמרה שהתוכניות המפורטות מאושרות - - -

<אסנת קמחי: על חלק מהמגרשים.

<גדי ירקוני: כן.

<גדי ירקוני: יש לנו מגרשים

דוד אמסלם: אתם מדברים ביניכם עם אסנת?

דוד אמסלם: פגשתם אותה?

<גדי ירקוני: בטח.

דוד אמסלם: מה אמרה אסנת?

דוד אמסלם: אני לא שומע אותה.

<גדי ירקוני: אסנת רוצה רשימת מאוכלסים.

<גדי ירקוני: אנחנו טוענים שקשה לנו להביא את רשימת המאוכלסים לפני שהמגרשים מוכנים, בגלל שאם בחור בן 30 - - -

דוד אמסלם: לא הבנתי.

דוד אמסלם: זה הביצה והתרנגולת?

<גדי ירקוני: בוודאי.

דוד אמסלם: את יכולה לחדד את זה שנייה?

<אסנת קמחי: לא מדויק.

דוד אמסלם: אז בוא נדייק.

<אסנת קמחי: בעצם מה שרוצה גדי, הוא אומר: עזבו אותי, יש תכנון, אין תכנון, תפתחו לי בכל היישובים שלי ואמלא אותם לאט-לאט.

<גדי ירקוני: מהר-מהר.

<אסנת קמחי: מהר-מהר, סליחה.

<אסנת קמחי: זה לא מה שאומרת ההחלטה.

<אסנת קמחי: ההחלטה אומרת: יש פה כמויות של יחידות דיור בסוגים שונים של בנייה, ואותם צריך לקדם לפי הכללים.

דוד אמסלם: החלטת הממשלה שלפנינו.

<אסנת קמחי: כן כן, 2017.

<אסנת קמחי: כדי שאוכל לתת לגדי באחד היישובים בתי אגודה, אני צריכה לעשות פיתוח.

<אסנת קמחי: כדי שאעשה פיתוח אני צריכה לעשות תכנון.

<אסנת קמחי: אולי אתה תסביר את זה, בועז.

<אסנת קמחי: צריך לעשות תכנון.

דוד אמסלם: לא, אנחנו מכירים את התהליך, אסנת.

<אסנת קמחי: לא, בסדר.

<אסנת קמחי: זה לא הביצה והתרנגולת, זה שיטות.

<אסנת קמחי: בהחלטת ממשלה הזאת אנחנו עובדים על-פי השיטות הרגילות שבהן צריך לעשות תכנון לפני שמבצעים בפועל.

<אסנת קמחי: ושם אנחנו נמצאים.

<אסנת קמחי: שאלת קודם אם על כולם יש, אמרתי: לא.

<אסנת קמחי: שאלת את גדי אם אנחנו יושבים בשיתוף פעולה, אמרתי: לפני למעלה מחודש ישבנו עם כל ראשי הרשויות, יישוב יישוב, ובדקנו מה סטטוס הביצוע שלו, כדי להחליט - - -

דוד אמסלם: כמה תוכניות יש לכם בתכנון היום?

דוד אמסלם: כמה יחידות דיור בכל העוטף?

<אסנת קמחי: בהעמקת הסבסוד יש 155 יחידות דיור מתוך 250 בתוכנית.

דוד אמסלם: בתכנון?

<אסנת קמחי: כן כן.

דוד אמסלם: זאת אומרת, יש סוף תכנון או שאתם בתכנון?

<אסנת קמחי: זה לביצוע ב-2015.

דוד אמסלם: הבנתי.

דוד אמסלם: זה מותנה באישור התקציב, או שאתם במסגרת התקציב הקיים?

<אסנת קמחי: אחרי שישבתי איתם והגדרתי במדויק מה זמין ל-2015, אגף תקציבים מתקצב את זה.

דוד אמסלם: הבנתי.

דוד אמסלם: אוקיי.

דניאל עטר: אני לא מצליח להבין, למה בתכנון אתם עושים שלביות?

דניאל עטר: בתכנון המפורט?

<אסנת קמחי: אנחנו לא עושים שלביות.

<בועז קרצ'מר: לא בתכנון.

דניאל עטר: בביצוע לעשות שלביות זה בסדר, אבל - - -

<אסנת קמחי: דני, אם יש לו עשרה בתי אגודה, אנחנו עושים שכונה של 40.

<אסנת קמחי: אנחנו לא עושים – מה פתאום.

דוד אמסלם: אוקיי, תודה.

דוד אמסלם: הבנו.

דניאל עטר: רגע, סליחה שנייה.

דניאל עטר: אז למה בעצם בביצוע בפועל, למה אתם לא מבצעים את התהליך של השלביות, כמו שאומר גדי, לסיים את השלבים האלה בביצוע של תשתיות בראש מגרש?

<אסנת קמחי: כסף.

<אסנת קמחי: מה למה?

דניאל עטר: אז תגידי.

דניאל עטר: אז למה אתם לא אומרים?

דניאל עטר: אתם כבר רבע שעה טוחנים לנו את המוח, אתם לא אומרים.

דניאל עטר: באמת.

דוד אמסלם: לא לא.

<אסנת קמחי: דני, אתה מדבר על החלטת ממשלה, היא מבוצעת כלשונה.

דוד אמסלם: אגיד לך משהו, אסנת.

דוד אמסלם: ביקשתי מדן את כל התוכנית כולל מה בוצע, מה לא בוצע.

דוד אמסלם: נלמד את זה, ואם נצטרך לעשות follow up על הישיבה, אז נעשה את זה.

<אסנת קמחי: מאה אחוז.

דוד אמסלם: אין טעם להיכנס עכשיו למגרש אחר.

<בועז קרצ'מר: אפשר להעיר הערה קטנה?

דניאל עטר: לא, סליחה.

דוד אמסלם: רק שנייה, דני.

<בועז קרצ'מר: הערה קטנה, טכנית.

דוד אמסלם: מי אתה?

<בועז קרצ'מר: סליחה, אני האגף האסטרטגי של המועצה האזורית אשכול, ואני עושה את עבודת המעקב עבור בגדול ארבע המועצות.

דוד אמסלם: אה, אוקיי.

דוד אמסלם: היינו צריכים לפתוח אתך.

דוד אמסלם: בבקשה.

<בועז קרצ'מר: יכול להיות, לא יודע.

<בועז קרצ'מר: ואני חייב להגיד שאנחנו עובדים בתיאום יום-יומי גם עם דן וגם עם אסנת וגם עם נגב וגליל ואנחנו מכירים כל שלב.

<בועז קרצ'מר: יש חור שחור אחד, ואלון ציין אותו.

<בועז קרצ'מר: עד היום לא הצלחתי לקבל עד היום לא הצלחתי לקבל את הפרוטוקולים של מאי, אפריל ויוני של ועדת חריגים – מה הוגש?

<בועז קרצ'מר: מה עבר?

<בועז קרצ'מר: מה לא?

<בועז קרצ'מר: והנימוק שניתן לי זה שאין חתימת שר.

<בועז קרצ'מר: אני לא יודע אם אתם יודעים מה הוגש ומה לא, ולפי דעתי שם זה החסם.

מרדכי יוגב: איזה שר?

<בועז קרצ'מר: שר האוצר.

<בועז קרצ'מר: ולכן אנחנו יודעים מה הגיע למשרדים.

דוד אמסלם: מי יושב-ראש ועדת החריגים?

<אסנת קמחי: אבי גבאי, סגן החשב הכללי.

דוד אמסלם: נו, ויש בעיה לייצר – אתם מתכנסים אחת ל - - -

<אסנת קמחי: רק כשאנחנו מגישים בקשה אנחנו מתכנסים.

<בועז קרצ'מר: כל משרד מגיש את שלו.

דוד אמסלם: כן, אבל אני מניח שיש איזשהו ריטואל קבוע פה בכל הסיפור הזה.

אלון שוסטר: פעמיים בשבוע הם נפגשים.

דוד אמסלם: פעמיים בשבוע, פעמיים בשנה – מה?

אלון שוסטר: לא, בשבוע.

אלון שוסטר: הוועדה מתכנסת פעמיים בשבוע.

דוד אמסלם: וכל שבוע יש פרוטוקול של אותה ועדה?

<בועז קרצ'מר: אמור להיות.

אלון שוסטר: הם לא משחררים לפני - - -

דוד אמסלם: אתה יודע מה, עזוב טכנית.

דוד אמסלם: מה אתה מרגיש שחסר לך?

<תמיר עידן: אנחנו לא יודעים מי הגיש ומי לא.

<בועז קרצ'מר: זהו בדיוק.

<בועז קרצ'מר: עד שזה מגיע למשרד, וגיבשנו את הנוהל, החלטנו שיוצאים לשיפוץ, החלטנו שמפתחים מגרשים, לא יודעים - - -

דוד אמסלם: אתה לא יודע אם זה נגב וגליל או בינוי?

אלון שוסטר: רגע, בוא, אגיד דברים ברורים.

אלון שוסטר: חבר'ה, נגב וגליל לא הגישו בתי אגודה במשך החודשים האחרונים, לטענתם כי באוצר אמרו להם לא להגיש ולא להציף אותם.

אלון שוסטר: זאת הייתה האמירה.

דוד אמסלם: הבנתי.

דוד אמסלם: עכשיו, למה זה מחולק נגב וגליל והלאה?

<אסנת קמחי: ככה כתוב בהחלטה.

דוד אמסלם: זה ההחלטה.

<קריאה: לא, אבל יש קבינט משותף.

דוד אמסלם: עזוב, אני יודע למה אני שואל, בגלל שכל שבוע יש לי דיון כזה.

דוד אמסלם: זה עושה ככה, זה עושה ככה.

דוד אמסלם: אני לא מבין למה אחד לא עושה את הכול, והוא יכול לעשות את זה.

דוד אמסלם: אבל בגלל זה יש את התשובות האלה.

דוד אמסלם: כשהם לא הגישו וההוא לא – ברגע שזה היה רק בינוי, אז הייתה לנו כתובת אחת, ואז היינו מבינים.

אלון שוסטר: אני רוצה משפט אחד לומר, כדי להבחין בין שתי בעיות שונות.

אלון שוסטר: דבר ראשון זה יישום החלטה הקיימת, ופה ועדת החריגים יכולה לפתוח את הברזים, וזה בסדר גמור שהמחסומים, צוואר הבקבוק יהיה יכולת הביצוע שלנו.

דוד אמסלם: ודאי.

אלון שוסטר: זה פעם אחת, ההחלטה הקיימת.

אלון שוסטר: הדבר השני זה שההחלטה הקיימת אינה מספקת.

אלון שוסטר: גדי רמז.

אלון שוסטר: יש לנו יכולת לבצע הרבה יותר וצורך לבצע הרבה יותר.

אלון שוסטר: היו מגבלות.

אלון שוסטר: התוכנית הזאת, ככל שהיא הייתה חשובה ומיטיבה, יש לה מגבלות.

אלון שוסטר: בכלל הצרכים של המדינה אנחנו בהחלט נמצאים פה כדי לומר: עוד סכומים דומים למה שהתקבלו לאחרונה יעזרו לנו לעמוד במשימה, והיא לעורר את השמחה ואת הכבוד ואת העמידה במשימה שלנו.

דוד אמסלם: תודה, אלון.

דוד אמסלם: חבר הכנסת מוטי יוגב.

<גדי ירקוני: יש פה רגע עוד סעיף אחד.

מרדכי יוגב: מילה אחת, ברשותך, גדי.

דוד אמסלם: רק מילה אחת.

דוד אמסלם: הוא ממהר לעוד איזה ועדה, אז בוא נשחרר אותו.

מרדכי יוגב: אל"ף, תודה ליושב-ראש, לחבר הכנסת דודי אמסלם ולנוכחים כולם.

מרדכי יוגב: ובי"ת, פשוט הנענו מספר ועדות במקביל, אז יש שתי ועדות רווחה שחיים רץ אליהן ועוד ועדות, אז אני ברשות

מרדכי יוגב: כם אעזוב וסומך על מי שנמצאים פה.

מרדכי יוגב: וגימ"ל, אני מבקש לומר, ונמצאים פה נציגי האוצר, שאני מאמין גדול בהידברויות עם ראשי המועצות, ואם הם אומרים שחודשיים ושלושה הם לא מסוגלים לקבל את הדוחות ולהבין את הלמה, והם יושבים על הקו והם נמצאים תחת – זה המפתח.

מרדכי יוגב: שאם יש החלטות של ועדת חריגים, יבינו ראשי המועצות את הלמה, יבינו את המהות.

מרדכי יוגב: כמו שמדברים עם אסנת, אין לי ספק, בפתיחות ויום-יום, אז גם פחות יצטרכו להגיע הנה אלא בהידברות קבועה, גם של תוצאות ועדת החריגים וגם של מה שמשתמע ממנה.

מרדכי יוגב: ותודה לכולם.

דוד אמסלם: תודה, מוטי.

דוד אמסלם: תודה רבה לך.

דוד אמסלם: יוסי עדס, אוצר, פה?

דוד אמסלם: אה, סליחה, רק שנייה, יוסי, בוא ניתן לגדי לסיים.

דוד אמסלם: בכל אופן הוא חדש ואנחנו נותנים לו כבוד.

דוד אמסלם: בבקשה, גדי.

<גדי ירקוני: שאלתם מקודם שאלה מאוד חשובה על נושא המרחקים של היישובים מהגבול.

<גדי ירקוני: אל"ף, אנחנו מכירים, כמו שאמר אלון, את הצורך, שבאמת כל יישוב ביישובים הקרובים יותר, מי כמוני יודע, יש להם צרכים יותר גדולים לפעמים מאחרים, מהיישובים היותר רחוקים.

<גדי ירקוני: אבל הנושא הזה שחלק מהיישובים, בגלל שהם 7.2, 7.1 או לא משנה כמה, לא נכללו בהחלטות הממשלה, יצר לנו בעיות מאוד חמורות במועצות, כמו שאתם מבינים.

<גדי ירקוני: ובהחלטת הממשלה האחרונה נקבע שאם יש יותר מ-50% מהמועצה בתוך קו ה-7 ק"מ, שר האוצר צריך לתת החלטה תוך, אני חושב, 14 יום או משהו כזה, איך הוא מכליל את היישובים האחרים בתוך ההחלטה.

<תמיר עידן: של הטבות המס.

<גדי ירקוני: של הטבות המס.

<גדי ירקוני: עד היום אני לא יודע אם שר האוצר – הוא התחלף.

דניאל עטר: סליחה, תחזור על זה עוד פעם, אני פשוט לא שמעתי.

<גדי ירקוני: יש החלטה, היא כתובה פה גם, שתוך 14 יום שר האוצר אמור לתת החלטה איך יישובים, שאם במועצה יש מעל 50% מהיישובים בתוך ה-7 ק"מ, איך לשאר היישובים הוא דואג להטבות מס.

דוד אמסלם: זאת אומרת, אם באותה מועצה יש מה שנקרא משני עברי הקו, איך מתייחסים ליישובים?

<גדי ירקוני: בדיוק.

דוד אמסלם: ועד היום לא נתנו תשובה כזאת?

<גדי ירקוני: לא נתנו תשובה.

<תמיר עידן: סליחה שאני נכנס, אמרתי שאצלי במועצה שמונה יישובים נמצאים בפנים ושמונה בחוץ.

<תמיר עידן: והעלינו באמת את הסוגיה, איך מנהלים מועצה במצב כזה?

דוד אמסלם: אתם מדברים על הקו 7 ק"מ?

<תמיר עידן: כן.

<תמיר עידן: יש יישובים שנמצאים בתוך ה-7 ומחוץ ל-7.

<תמיר עידן: בתוך ה-7 מקבלים מכוח החלטת הממשלה על עוטף עזה.

<תמיר עידן: זה שנמצא ב-7.1 מקבל אפס.

דניאל עטר: אני לא חייב להבין, אני לא זוכר אם נתתם לי תשובה כששאלתי אתכם קודם:

דניאל עטר: מתי התקבלה ההחלטה על הרצועות האלה של 4-0, 7-0 ואחרי?

דניאל עטר: מתי זה התקבל?

<תמיר עידן: 4-0 ב"צוק איתן".

דניאל עטר: ו-7-0?

אלון שוסטר: 7-0, אמרתי, ב-2004.

אלון שוסטר: נכון, דן?

דוד אמסלם: רק שנייה, רבותי.

דוד אמסלם: אני רק רוצה ככה לתחם את הדיון.

דוד אמסלם: ב-10:30 אנחנו מתחילים דיון חדש.

דוד אמסלם: הייתי מציע, בוא נשמע גם קצת את אנשי המקצוע.

דוד אמסלם: ככה, אתה יודע, איזה כמה תשובות.

דוד אמסלם: נתחיל קודם כול עם משרד האוצר.

דוד אמסלם: יוסי, אליך.

דוד אמסלם: אבל בוא תהיה ממוקד, אנחנו לא צריכים את משפטי המעטפת.

דוד אמסלם: תעבור תקציבים – בוצע, לא בוצע ומה.

<יוסי עדס: עדיין חשוב להבין את המסגרת הכוללת.

דוד אמסלם: לא, לא צריך, אנחנו מבינים.

<יוסי עדס: זה חשוב.

דוד אמסלם: תשמע, אין לי זמן.

דוד אמסלם: אם אין לך משהו, אז בוא תגיד לי: אין לי מה להגיד.

<יוסי עדס: סעיף סעיף אני פחות מכיר את פירוט הסעיפים.

<יוסי עדס: ניסינו לעשות עבודה מרכזת של הנושא.

<יוסי עדס: בחלק גדול מהדברים אני יודע שהנושאים תוקצבו, חלק זה נושא בהליכי תקצוב.

<יוסי עדס: אבל עדיין הכול כפוף למסגרת הכוללת שאנחנו פועלים כיום - - -

דוד אמסלם: עד עכשיו זה משפטי – ציפיתי כשאתה בא לישיבה הזאת, אני מצפה מכל פקיד שבא לישיבה הזאת, שילמד את הנתונים ויבוא ויחכים אותנו.

דוד אמסלם: אתה עכשיו נותן לי נאומי בר-מצווה.

דוד אמסלם: זה לא הכוונה שלי.

דוד אמסלם: זה גם פעם שנייה שזה קורה לנו.

<יוסי עדס: עשינו ריכוז של העבודה מול כל הנושאים, כל הסעיפים שבהחלטה.

<יוסי עדס: אני אומר שוב: בחלק גדול מהמקרים אני יודע שהנושאים תוקצבו או בהליכי תקצוב, שזה אומר בשלב זה במצב הנוכחי, הליכי תקצוב, חלק מזה, זה אומר פנייה לוועדת חריגים ואישור של ועדת חריגים.

<יוסי עדס: במקרים שמשרדים לא פנו לוועדת חריגים, אז כמובן שאין תקציב לזה.

דוד אמסלם: אני רוצה להגיד לך.

דוד אמסלם: עברתי על החלטת הממשלה, אמרתי, יש פה את הריכוז שלה.

דוד אמסלם: רוב ההחלטה מתייחסת לתקציבי 2016-2015.

דוד אמסלם: היות שלא הייתה תקנה, אז לכן אין תקנה כזאת.

דוד אמסלם: אתה לא יכול לעבוד גם 1 חלקי 12.

דוד אמסלם: אז לכן אני שואל: אין תקציב מדינה 2015.

דוד אמסלם: אז איך חשבתם ליישם את החלטות הממשלה כפוף לאילוץ של 2015 בתקציב?

<יוסי עדס: אז כמובן ההחלטה התקבלה לפני שידענו שלא יהיה תקציב ל-2015.

<יוסי עדס: לכשנכנסנו לתקציב המשכי ב-2015, בחלק מהמקרים ניתן לפעול על אף שאין תקנה ספציפית.

<יוסי עדס: משרדים יודעים לעשות פעולות, בחלק מהמקרים קיימות תקנות אחרות שאפשר לעבוד - - -

דוד אמסלם: אתה יושב בוועדת החריגים, יוסי?

<יוסי עדס: אני לא יושב בוועדת החריגים.

<יוסי עדס: בכל מקרה פרטני יש – שוב, ועדת החריגים היא של החשב הכללי.

<יוסי עדס: יש נציג של אגף תקציבים הרלוונטי לכל נושא.

דוד אמסלם: תראה, יוסי, אל תיעלב, אבל אני מבקש גם לפרוטוקול: אני מבקש, כשאנחנו מזמינים נציג אוצר, שיבוא הנציג שיודע לתת את התשובות, שהוא בעצם הבן-אדם שמקבל את ההחלטות.

דוד אמסלם: שלא ישלח איזה מישהו מלמטה שכל פעם הוא נבוך כאן.

דוד אמסלם: אני לא יודע מה להגיד לך.

דוד אמסלם: מה אתה רוצה שאגיד לך עכשיו?

<יוסי עדס: אסביר.

<יוסי עדס: אפשר לעבור פירוט של סעיף סעיף בהחלטה.

דוד אמסלם: לא, ציפיתי שאתה תבוא – או המנהל שלך, לא אתה, המנהל שלך יבוא לכאן, ומצדי שיבוא החשב הכללי או מנהל אגף התקציבים, ויסביר לאנשים כאן שבאו מעוטף עזה, מה קורה עם התקציבים ומה הוא חושב שצריך לעשות, ואיך הוא יכול לשפר את העבודה שלו?

<יוסי עדס: אני אומר: בחלק מהמקרים, ככל שמשרד פנה לבקשה לתקצוב דרך ועדת חריגים, במרבית המקרים הבקשה נענתה בחיוב.

<יוסי עדס: בפרט לאחרונה, שהחשבת הכללית הודיעה, שהיות שברור שתקציב המדינה יאושר רק לקראת סוף השנה של 2015, היא תנהג ביד רחבה יותר באישורים בוועדת חריגים.

<יוסי עדס: ובמקרים רבים אני יודע שמשרדים קיבלו אישורים מוועדת חריגים, ככל שהם פנו הם קיבלו את האישורים.

<יוסי עדס: חלק מהמקרים אני יודע שמשרדים עדיין לא פנו, ולכן זה לא מתוקצב, המשרד, אין לו את היכולת לבוא ולעבוד, הוא צריך ראשית כול לפנות לוועדת חריגים בשביל שהוא יוכל לעבוד.

<יוסי עדס: במרבית המקרים שהמשרדים פנו לוועדת החריגים, הם קיבלו אישור לתקציב לנושא הזה.

דוד אמסלם: אבל כאן נאמר שמהנגב והגליל, הרי אני עובר על ההחלטה ואני מבין מהחברים כאן, אתה יודע, הם דיברו באנדרסטייטמנט, לא נעים להם, בכל אופן פקיד, מחר הם באים אליו עוד הפעם, במיוחד שהוא יושב על השיבר, לא רוצים להרגיז אותו.

דוד אמסלם: אבל פה ככה בין לבין הבנתי שדיברתם עם משרד הנגב והגליל – חבר'ה, אל תציפו.

דוד אמסלם: קודם כול, למה אתם לא רוצים שהם יציפו?

דוד אמסלם: אתם לא רוצים לממש החלטות ממשלה בגלל שמדובר בכסף?

<יוסי עדס: לא, בגלל שאין תקציב מדינה מאושר.

דוד אמסלם: נו, ו - - - אז לכן שאלתי.

דוד אמסלם: אעבור אתך סעיף סעיף.

דוד אמסלם: אתה יודע מה, עזוב.

<יוסי עדס: אפשר סעיף סעיף.

דוד אמסלם: לא, אני רוצה להבין למשל, יש כאן תוכנית לגיבוש תוכנית רב-שנתית – רק תוכנית – לשינוי תודעתי ביחס לנגב מתוקצב, 1.5 מיליון שקל בכל אחת מן השנים 2017-2015.

דוד אמסלם: יש תקציב כזה ב-2015?

<יוסי עדס: איזה סעיף זה בהחלטה?

דוד אמסלם: איזה סעיף?

דוד אמסלם: זה החלטה 2025 – יישובים בטווח 40-7.

דוד אמסלם: סתם, לקחתי איזה מדגם, 2017-2015 כולה מיליון וחצי שקל על הסעיף הזה.

דוד אמסלם: תקצבתם ב-2015 - - -

<יוסי עדס: אתה מדבר על תוכנית למיתוג הנגב.

<יוסי עדס: בתוכנית הזאת 1,000,000 אמור לבוא מתקציב משרד הנגב והגליל, שאני לא יודע אם יש לו את התקציב הזה בתקציב המשכי.

דוד אמסלם: איך אבל?

דוד אמסלם: לא הבנתי.

דוד אמסלם: הרי יש את התקציב של הנגב והגליל.

דוד אמסלם: כתוב כאן:

דוד אמסלם: מי שאחראי זה המשרד לפיתוח הנגב והגליל ומשרד האוצר.

דוד אמסלם: הייתם צריכים לתאם איתם את הנושא הזה.

דוד אמסלם: אני מניח שזה אקסטרה, הם מתוקצבים - - -

<יוסי עדס: לא כולו.

דוד אמסלם: אני מסביר, בעיקרון.

דוד אמסלם: אני מכיר את התשובה שלכם: חבר'ה, תסתדרו בכסף ועזבו אותנו.

דוד אמסלם: אבל הייתה פה החלטת ממשלה, שבעצם באו לתגבר בגלל סיבות מהותיות את כל הנושא של העוטף.

דוד אמסלם: נגב וגליל יש לו עוד משימות שהוא מתוקצב בהן בלי קשר לכלום.

דוד אמסלם: אז זה לא חוכמה להגיד להם: רבותי, הממשלה החליטה, אבל היות שיש לכם תקציב, תעשו איזשהם סדרי עדיפויות בתוך התקציב.

דוד אמסלם: זו לא כוונת המשורר.

<יוסי עדס: בהחלטת הממשלה - - -

דוד אמסלם: אז לכן בסעיף הספציפי הזה, סתם אני לוקח את זה כדוגמה.

<יוסי עדס: זה לא רק הסעיף הספציפי הזה.

<יוסי עדס: בהחלטת הממשלה נאמר בסעיף הזה שהתקציב של הסעיף הזה הוא מיליון וחצי ש"ח: מיליון מתקציב משרד הנגב והגליל וחצי מיליון תקציב תוספתי למשרד עבור התוכנית הזו.

<יוסי עדס: את החצי מיליון, למיטב ידיעתי, המשרד לא ביקש.

<יוסי עדס: לגבי המיליון שהמשרד אמור לתקצב - - -

דוד אמסלם: מה זאת אומרת לא?

דוד אמסלם: למה הוא לא ביקש?

<יוסי עדס: אני לא יודע.

<יוסי עדס: הוא לא פנה.

<יוסי עדס: זה מה שנאמר לי.

<בועז קרצ'מר: כי אמרו לו: עזוב את השטויות האלה עכשיו.

<יוסי עדס: הוא לא פנה לוועדת חריגים לתקציב - - -

דוד אמסלם: הבנתי מהחבר'ה, כמו שאמרתי, שאמרתם להם לא לבקש.

<יוסי עדס: את זה אני לא יודע.

דוד אמסלם: אז אם אתם מבקשים לא לבקש, אז הם אומרים: בסדר, לא מבקשים.

רוברט אילטוב: לא, אין להם את המיליון, לכן הם לא - - -

<יוסי עדס: אין להם גם את המיליון שהוא צריך להשלים.

<יוסי עדס: הרי הוא צריך להציג ביחד - - -

דוד אמסלם: יוסי, הבנתי.

דוד אמסלם: אני מבקש ממך לקבל דוח מצב של ועדת החריגים, הפרוטוקולים, שכבר מתחילת השנה - - -

<יוסי עדס: זה של החשב הכללי.

דוד אמסלם: אין בעיה.

דוד אמסלם: אתה פה מה שנקרא השליח, אתה נציגם.

דוד אמסלם: אתה מבחינתי פה שר האוצר.

<יוסי עדס: אני באגף תקציבים.

<יוסי עדס: אין לי גישה, אין לי את היכולת להביא.

<יוסי עדס: אני יכול לפנות לחשב הכללי.

דוד אמסלם: נפנה לחשב הכללי לקבל את הפרוטוקולים של ועדת החריגים.

דוד אמסלם: והיינו רוצים לדעת מה הבקשות שהועלו בוועדה, מה אושר ומה לא אושר ולמה.

<בועז קרצ'מר: ולמה לא נותנים להגיש?

דוד אמסלם: ואם תוקצב.

דוד אמסלם: דרך אגב, הם מאשרים ואתם מתקצבים?

<יוסי עדס: כשוועדת חריגים מאשרת - - -

דוד אמסלם: הרי ההיגיון אומר שנציג אגף תקציבים צריך לשבת שמה, לא אנשי החשב הכללי.

<יוסי עדס: לא, החוק אומר שהחשב הכללי הוא האחראי על ניהול תקציב המדינה בעת תקציב המשכי.

<יוסי עדס: וכל המודל הזה של ועדת חריגים, הניהול הזה, זה בסמכותה של החשבת הכללית.

<בועז קרצ'מר: עושים סינון לפני הישיבה.

<בועז קרצ'מר: חברים, בואו לא נהיה - - -

דוד אמסלם: הבנתי.

דוד אמסלם: תודה רבה.

דוד אמסלם: רבותי, אני רוצה לשמוע את נציגי המשרדים האחרים.

דוד אמסלם: אבל באמת בקצרה, ככה שניתן לכל אחד את ההזדמנות לומר את מה שעל ליבו.

<ישראל בודיק: לנו יש שתי החלטות: 2025, שזה יישובי 4-1.

<קריאה: איזה משרד אתה?

<ישראל בודיק: משרד הרווחה.

<ישראל בודיק: יש לנו שתי החלטות שיש בהן 74,000,000 ש"ח: 2025 מתייחס לא לקו עימות, מתייחס ליישובים במדד סוציו-אקונומי 4-1, ולפעמים זה חותך כמובן.

<ישראל בודיק: ו-2017 זה יישובי עוטף עזה.

<ישראל בודיק: הכסף הועבר להם, יופיע להם בפלט יוני, נמצא בביצוע, כל התוכניות כבר קיימות, זה בידיים של הרשויות.

דוד אמסלם: אחלה.

דוד אמסלם: תודה.

דניאל עטר: המשרד לא שינה בעוטף עזה – יש רשויות שהן מתחת לבית 5 סוציו-אקונומי?

<קרן כץ: לא, אבל זה לא קשור.

<קרן כץ: ההחלטה 2025 מתייחסת לכל יישובי הדרום, למעט יישובי עוטף עזה, שלהם יש החרגה.

דוד אמסלם: אורית שגא, משרד הביטחון.

דוד אמסלם: אני מניח שעל "כיפת ברזל" את לא יכולה לענות, אבל - - -

<אורית שגיא: אני ממינהל המעבר דרומה.

<אורית שגיא: אנחנו עושים הרבה בהקשר של ההתיישבות בנגב.

דוד אמסלם: ספרי לנו קצת, ככה שנדע.

<אורית שגיא: טוב, קודם כול, במסגרת פרויקט מעבר צה"ל לנגב, אז משרד הביטחון, מינהל המעבר דרומה, משתתף בעצם במאמץ הלאומי ליישוב וחיזוק הנגב.

דוד אמסלם: כן, אבל איך זה קשור לעוטף?

<אורית שגיא: זה לא קשור לעוטף.

<אורית שגיא: בגלל זה אני אומרת:

<אורית שגיא: אני נציגת המשרד - - -

דוד אמסלם: אז שלחו אותך ככה בגלל שלא היה מישהו שמה שרלוונטי לעניין?

<אורית שגיא: לא, קודם כול הקשר של החלטה 2025 הייתה, כמו שנאמר פה, גם בהקשר של יישובי הדרום האחרים, והיא מופיעה על סדר-היום של הישיבה, אז לכן אני כאן.

דוד אמסלם: טוב.

<אורית שגיא: אבל אני מסכימה, זה לא קשור לעוטף עזה.

דוד אמסלם: תודה רבה.

דוד אמסלם: בפעם הבאה הייתי מבקש רק שאצלכם תעשו את הדיון מי שרלוונטי.

דוד אמסלם: אם אתם לא רוצים לשלוח נציג, אז תגידו לנו.

<אורית שגיא: אני לא חושבת שזה בא משם.

<אורית שגיא: אני חושבת ששוב, מתוך ההבנה שהכוונה הייתה להתייחס להחלטה 2025.

דוד אמסלם: תודה.

דוד אמסלם: יש לנו כאן את משרד החקלאות.

דוד אמסלם: יואב מורג פה?

<יואב מורג: כן, אני פה.

דוד אמסלם: בבקשה.

<יואב מורג: אנחנו עובדים במקביל, כל החלטה כזאת אנחנו צריכים לגבש תוכנית נוהל, ואנחנו עושים את זה כמה מהר שאנחנו יכולים.

<יואב מורג: ובמקביל אנחנו גם פונים למועצות, לחקלאים ומקבלים מהם בקשות.

<יואב מורג: זאת אומרת, אנחנו לא מעכבים את זה.

<יואב מורג: אנחנו מוציאים את הנוהל גם אם אין לנו תקציב, ובמקביל מגישים בקשות לוועדת חריגים, אחרי שזה עובר אצלנו את ועדת חריגים המשרדית.

<יואב מורג: אני רוצה לציין, בניגוד למה שאמרו פה, שבדרך כלל ועדת חריגים באוצר מאשרת לנו את זה אחרי ישיבה אחת או שתיים, את כל הבקשות שלנו.

<יואב מורג: ככל שאנחנו מגיעים מבושלים ומוכנים, אז ההיענות היא בסדר גמור.

<יואב מורג: וכמו שאלון אמר מקודם, גם אנחנו מקווים שיאשרו לנו בישיבה של מחר את הבקשות הנוספות.

<יואב מורג: בנושא של צמיחה דמוגרפית, התחלנו להכין יחד עם המועצות תוכניות להגדיל את תקני הנחלות על מנת שיוכלו לקלוט עוד משפחות.

<יואב מורג: יש מועצות שמתקדמות יותר ויש מועצות שמתקדמות פחות, אבל אנחנו בקשר עם כולן על מנת לקדם את זה.

<יואב מורג: זה לא עסק פשוט, יש הרבה ויכוחים והרבה ויכוחים מקצועיים, ואני מקווה שבסוף נצליח.

<יואב מורג: וכמו שתיארו מקודם, אחד החסמים הגדולים פה זה הנושא של הדיור ושל האפשרויות של בניית הבתים.

<יואב מורג: בנוסף על זה יש את חידוש ושדרוג תשתיות בעוטף עצמו.

<יואב מורג: זו החלטה שאנחנו מתכללים יחד עם משרד הבינוי, עם הנגב והגליל, ובביצוע של החטיבה להתיישבות.

<יואב מורג: יש פה 22 יישובים, ש-5 מהם כבר בביצוע, 5 מהם ייכנסו בשבועות הקרובים לקראת ביצוע.

דוד אמסלם: זה גם בא לוועדת חריגים או שזה בשוטף?

<יואב מורג: זה גם לוועדת חריגים, אבל חלק מזה התקציב כבר קיים, וחלק מזה כבר בביצוע, כמו שאמרתי, חמישה כבר בביצוע על-ידי החטיבה להתיישבות.

דוד אמסלם: רק שנייה, גם אתם עוסקים בבינוי?

<יואב מורג: אנחנו מתכללים את זה יחד עם בינוי ושיכון, יחד עם הנגב והגליל.

דוד אמסלם: אתם עוסקים בתשתיות?

<יואב מורג: תשתיות: כבישים, תאורה.

דוד אמסלם: הם ותיקות, אתם חדשות והם מבנים?

דוד אמסלם: גנים וכבישים משרד התחבורה?

דוד אמסלם: איך זה עובד?

אלון שוסטר: עלית על זה.

<אסנת קמחי: בדיוק ככה.

דוד אמסלם: הבנתי.

<יואב מורג: החוכמה בדברים האלה, זה לא רק של משרד אחד.

<יואב מורג: אם לא נעבוד יחד, לא נצליח - - -

<אסנת קמחי: ואנחנו עובדים נורא יפה.

<יואב מורג: אנחנו יודעים לשתף פעולה גם עם משרד הבינוי, גם עם הנגב והגליל, גם עם החטיבה, גם עם ראשי המועצות.

דוד אמסלם: האמת היא: בגלל זה יש את הדיון פה.

דוד אמסלם: תודה רבה.

דוד אמסלם: שיפרה קירשנבאום, משרד העלייה והקליטה, בבקשה.

דוד אמסלם: החבר'ה, רוצים לקלוט שמה אנשים.

<שיפרה קירשנבאום: אבל אנחנו חוזרים לאותו חסם.

דוד אמסלם: אין מבנים.

<שיפרה קירשנבאום: אין מבנים.

<שיפרה קירשנבאום: וניסינו להיות חלק מהחלטת הממשלה, כאשר להגדיר כמות מבנים, דובר אז על 40 יחידות לטובת עולים.

<שיפרה קירשנבאום: יש את "בית ראשון במולדת", יש ביקוש, היום יש עלייה מאוקראינה.

<שיפרה קירשנבאום: אנחנו חוזרים לאותו מצב.

<שיפרה קירשנבאום: היינו בסיור עם השר אלקין בשדרות.

<שיפרה קירשנבאום: הוא רוצה שישפצו מבנה שלם עבור סטודנטים עולים.

<שיפרה קירשנבאום: לנו יש את הסטודנטים, לו יש מבנה לא משופץ, אבל מישהו צריך לעשות - - -

דוד אמסלם: יש כסף?

דוד אמסלם: הכסף יושב שם, את אומרת.

<שיפרה קירשנבאום: יושב שם.

<שיפרה קירשנבאום: ובקטע של התשתיות, אז זה לא במדד של המשרד שלנו, אבל אנחנו בהחלט יכולים לייצר ואנחנו מייצרים כל הזמן.

דוד אמסלם: משרד הקליטה לא עוסק בנושא תשתיות של העולים?

<שיפרה קירשנבאום: לא.

דוד אמסלם: נגיד, במבשרת, מי מחזיק את מרכז הקליטה?

<שיפרה קירשנבאום: המבנה הוא של הסוכנות היהודית, ואנחנו חלק מתקצוב ותפעול של זה.

דוד אמסלם: הבנתי.

<שיפרה קירשנבאום: אז ברגע שתהיינה תשתיות ויהיו מבנים, נוכל לבנות תוכניות.

<שיפרה קירשנבאום: אנחנו תמיד חוזרים עם אותו סיפור.

<שיפרה קירשנבאום: אם יש "בית ראשון במולדת" במועצה אזורית אשכול, שזה סיפור הצלחה.

דוד אמסלם: סתם יש לי שאלת תם.

דוד אמסלם: אני רואה כאן:

דוד אמסלם: הפניית עולים למגורים בעוטף עזה – 2,000,000 ש"ח ב-2015.

דוד אמסלם: מה אתם עושים בכסף הזה?

דוד אמסלם: מה התוכנית?

דוד אמסלם: מה זאת אומרת, לשלוח בדואר?

דוד אמסלם: ה-2,000,000 שקל, למה מיועדים?

דוד אמסלם: לאוטובוס?

<שיפרה קירשנבאום: האופן שבו אנחנו עובדים: אנחנו בונים תוכניות של עליית עולים ותגבור ההטבות לעולים, חבילת הטבות לעולים שיבחרו לגור במקומות המסוימים.

דוד אמסלם: אה, הבנתי.

דוד אמסלם: זה במסגרת ההטבות של העולים?

<שיפרה קירשנבאום: להטבות של העולים.

דוד אמסלם: הבנתי.

<שיפרה קירשנבאום: לפרסום, לשיווק.

<שיפרה קירשנבאום: לזה הכסף.

דוד אמסלם: תודה רבה.

דוד אמסלם: לא, עכשיו הבנתי.

<בועז קרצ'מר: זה 4,000,000 שקל.

<בועז קרצ'מר: זה 2,000,000 שקל בכל אחת מהשנים.

דוד אמסלם: בוודאי.

דוד אמסלם: אנחנו ב-2015.

דוד אמסלם: תודה רבה.

דוד אמסלם: אני רואה שאתה בקיא באמת במספרים, כל הכבוד.

<גדי ירקוני: הוא – אין מספר שהוא לא מכיר.

דוד אמסלם: איתי קורן, שלטון מקומי.

דוד אמסלם: בבקשה.

<איתי קורן: איתי קורן, משרד הפנים.

<איתי קורן: הערה לגבי ההערה של חבר הכנסת דני עטר, סוציו-חברתי.

<איתי קורן: שדרות נמצאת באשכול סוציו-אקונומי 4 בעוטף, היא גם נחשבת כחלק מהעוטף.

<איתי קורן: אז זה לידיעה.

דניאל עטר: התייחסתי יותר למועצות האזוריות.

<איתי קורן: לגבי התקציבים – התקציבים, מענקי הביטחון שכל שנה מועברים לרשויות המקומיות, הם כבר עברו, גם מענקי הביטחון של 14'.

<איתי קורן: הצלחנו להעביר, לשמחתי, בסוף שנת 14' את תקציבי הביטחון, מענקי הביטחון לרשויות על חשבון תקציב 2015.

<איתי קורן: זאת אומרת, כל מענקי הביטחון כבר התקבלו.

<איתי קורן: לגבי הנושא של השיפוי, הנחות עוטף עזה.

<איתי קורן: גם הרשויות קיבלו את ההנחות על 2014.

<איתי קורן: כרגע אנחנו עדיין ממתינים לנושא של ועדת חריגים.

<איתי קורן: עוד פעם, שיפוי ארנונה, הנחות ארנונה, עוטף עזה, 2015, לצערי הרשויות עדיין - - -

דוד אמסלם: שיפוי ארנונה זה אומר ועדת חריגים גם?

<איתי קורן: כן.

דוד אמסלם: כל נושא בוועדת חריגים.

<איתי קורן: כביכול, זה קורה מ-2004.

<איתי קורן: אסביר את המצב.

דוד אמסלם: ברשותך, כשאתה מדבר אתי ועדת חריגים, אני מבין שהסיפור הוא לא כספי, בגלל שהוא מתוקצב.

דוד אמסלם: ועדת החריגים מביאה לך את הכסף גם?

<איתי קורן: זהו, בדיוק.

<איתי קורן: ועדת חריגים מאפשר לי בכלל לתקצב את זה ולהביא לי את הכסף.

דוד אמסלם: אני מבין שבעצם החשבת מאשרת לך ומתקצבת אותך באותה נשימה.

<איתי קורן: מאשרת לי לתקצב ומעבירה לי את הכסף.

דוד אמסלם: הבנתי.

דוד אמסלם: לצורך העניין, כל מה שהוא לא בעצם שוטף – ההחלטה הזאת של שיפוי ארנונה היא מ-2004.

דוד אמסלם: וכל שנה מתקבלת החלטה.

דוד אמסלם: הבנתי.

<איתי קורן: היות שזו החלטה שכל פעם מתקבלת, כל שנתיים, כל שלוש שנים, כל שנה, תלוי עוד פעם בהחלטות לממשלה, 14' שילמנו במלואה, גם קיבלנו את החלק היחסי בסופו של דבר ב-2015.

<איתי קורן: באותה נשימה ביקשנו גם את 2015, זה נמצא כרגע עוד פעם בפני ועדת חריגים.

<איתי קורן: לצערי הרב, אני אומר, אנחנו מצליחים להתמודד עם זה במשרד הפנים, אנחנו עושים איזשהו מצב, כי יש לנו את התקציב של מענק האיזון לצורך העניין.

<איתי קורן: כרגע בעצם מי שסופג את ההנחות האלה זה הרשויות עצמן.

<איתי קורן: ברור.

<איתי קורן: כי אם הן נותנות הנחה של 50% לתושב, לצורך העניין, 49%, אז לצורך העניין הרשות סופגת את הכסף.

דוד אמסלם: ברור לנו.

<איתי קורן: אז מבחינה תזרימית, מה שאנחנו פשוט עושים, מנסים מתקנות אחרות פשוט להקדים כספים שבעצם מתוקצבים אצלנו על מנת לגשר על הפער הזה עד שנקבל את הכסף.

דוד אמסלם: תודה, איתי.

דוד אמסלם: יוסי, אתה רוצה להגיד עוד משפט?

<יוסי עדס: אני חושב שבכל זאת חשוב להסביר את הסיטואציה, כי חלק גדול מהסיבה שהדיון הזה מתקיים זה בגלל שאנחנו בתקציב המשכים.

<יוסי עדס: וכמו שהבנתי מהשיח הזה כרגע, שיש פער בהבנה.

<יוסי עדס: מבחינת תקציב המשכי, מה שהמשרדים מתוקצבים זה 1 חלקי 12 מהבסיס של שנה שעברה.

<יוסי עדס: כל תקציב חדש בעצם דורש אישור של ועדת חריגים ושל החשבת הכללית.

<יוסי עדס: אחת הסיבות היא - - -

דוד אמסלם: לא הבנתי.

דוד אמסלם: אני מבולבל מהעניין, אסביר גם מדוע.

דוד אמסלם: יש כאן החלטת ממשלה שמתורגמת גם לסעיפים מאוד אופרטיביים, כולל לוחות זמנים ותקציב.

דוד אמסלם: החשבת צריכה לקחת את זה, להגיד - - - זה הממשלה החליטה, לקרוא להם, להגיד: רבותי, נא לעשות תוכניות אופרטיביות סביב הנושא הזה.

דוד אמסלם: אני מניח שמי שאמור לאשר את התוכניות האופרטיביות זה כל משרד בתחומו.

דוד אמסלם: היא לא מבינה לא בבינוי ולא בשיכון.

דוד אמסלם: צריכה לבוא אסטרטגיה, להגיד לה: תשמעי, גברת, התוכניות אצלי מאושרות, אני מבקשת להעביר אלי 30,000,000 שקל לפי החלטת ממשלה.

דוד אמסלם: למה כל שבוע צריך להיות דיון?

דוד אמסלם: לא הצלחתי להבין.

<יוסי עדס: אסביר.

<יוסי עדס: המצב החוקי הוא שלפי החוק מותר להוציא בכל חודש 1 חלקי 12 מבסיס התקציב של שנה שעברה.

<יוסי עדס: יכול להיות במידה מסוימת שהממשלה התחייבה במחויבויות יותר גבוהות מ-1 חלקי 12.

דוד אמסלם: יוסי, הבנתי.

<יוסי עדס: לכן יכול להיות שאין מקור, וזה מבחינה חוקית.

דוד אמסלם: אין בעיה, עושים דיון אחד.

דוד אמסלם: הרי היינו בסרטים האלה, גם אנחנו עשינו משהו בחיים, כולל עם תקציבים.

דוד אמסלם: אז אני מצפה, בדרך כלל כשאתה הולך למשבר כזה לקראת מרץ, אז אתה עושה איזושהי ישיבה, אתה בונה את המתווה קדימה, ואתה לא צריך להביא את הבן-אדם כל שבוע, בוא ספר לי על - - -

<יוסי עדס: האישור הוא על כל התקשרות.

<יוסי עדס: כל התקשרות חייבת אישור.

דוד אמסלם: בסדר.

דוד אמסלם: תודה רבה, רבותי.

דוד אמסלם: לפני שאני מסכם, דני, אתה רוצה להגיד איזה משפט או שניים?

דוד אמסלם: יש לנו בדיוק חמש דקות.

דניאל עטר: כן.

דניאל עטר: תראו, קודם כול אני רוצה להגיד לכם, עוטף עזה: אנחנו אומנם פה קואליציה, אופוזיציה.

דניאל עטר: אני אומר לכם באופן חד-משמעי: בכל מה שקשור לעוטף, אין פה קואליציה ואופוזיציה.

דניאל עטר: יש פה התייחסות מאוד מאוד עניינית ורצינית, וזה אני חייב לומר דווקא כמי שמייצג את האופוזיציה כאן.

דניאל עטר: הדבר היותר חשוב, וזה בעיקר לנציג של האוצר: תראה, הרי בסופו של דבר אנחנו יודעים שהכול מתרכז באוצר.

דניאל עטר: ואני תמיד שואל את עצמי את השאלה: למה אתם אקטיביים ויוזמים כאשר צריך לבלום דברים, ואתם מאוד פסיביים כאשר צריך ליזום דברים?

דניאל עטר: זו שאלה מאוד מאוד רלוונטית לדיון הזה, כי במקום נורמלי היינו צריכים לקיים את הדיון לא סביב למה לא בוצעו החלטות הממשלה בשנה האחרונה מאז "צוק איתן", אלא היינו צריכים את עיקר הדיון למקד בהרחבה של הפעילות בעוטף עזה.

דניאל עטר: זאת אומרת, מה שהחליטו לפני שנה היה צריך להתבצע באופן מלא, בלי שום מגבלה, אפילו לא ה-1 חלקי 12, שיושב-ראש הוועדה חוזר על זה שבע-שמונה פעמים במהלך הדיון הזה.

דניאל עטר: וזה ההקשר של היוזמה של האוצר.

דניאל עטר: הדיון היה צריך להתמקד בצרכים של העוטף ובהרחבה של התוכנית ובשינוי הפרמטרים של התוכנית, כי יש פה הרבה דברים שגם לא נכנסנו אליהם.

דניאל עטר: אני מניח שאם קולטים 500 משפחות בעוטף, ועוד אם היינו מרחיבים את השלביות בביצוע של בניית הבתים וקולטים את המשפחות אז פתאום היה צריך לבנות גני ילדים, ואז היה צריך לשאול את עצמנו: מאיפה התקציבים לגני ילדים?

דניאל עטר: והאם יש כיתות?

דניאל עטר: והאם יש מיגוניות?

דניאל עטר: אנחנו מכירים את המעטפת הזו.

דניאל עטר: היא רחבה והיא גדולה, והייתי שמח מאוד, אדוני היושב-ראש, שאנחנו בגוף ההחלטה ננסה לקבע סיטואציה שבפעם הבאה, כי לצערי הרב, ה"חמאס" לא מתחשב בדיון שלנו.

דניאל עטר: הוא משפר את היכולות שלו, הוא משפר את הטווחים שלו, הוא משפר כל הזמן את היכולת לשבש את החיים שלנו, ובעיקר שלכם, של מי שנמצאים שם.

דניאל עטר: והוא לא מתחשב בהחלטה שהייתה ב-2003 על 7-0.

דניאל עטר: יש לו כבר טווחים הרבה מעבר לזה.

דניאל עטר: וכשיושב ראש-מועצה, אנחנו צריכים להבין את המשמעות של זה, ומקבל החלטה על תב"רים בתוך המליאה שלו, ויושבים שם מחצית מהאנשים במליאה שהם לא בתוך המשחק הזה, והם מתרעמים, את כל הכעס הם מוציאים על ראש המועצה, לא על מישהו אחר.

דניאל עטר: והוא צריך לשבת עכשיו כל הזמן ולהסביר להם שזה החלטות ממשלה.

דניאל עטר: ואנחנו צריכים למנוע את הדבר הזה ולפרוץ את המסגרת הזו.

דוד אמסלם: תודה.

דניאל עטר: רגע, שנייה, יש לי עוד כמה דברים לומר.

דניאל עטר: ואני מציע לכם כדי לעזור לנו להמשיך את התנופה הזו שיזמו כאן חיים ומוטי, חברי הכנסת, להכין תוכנית שרואה פני עתיד.

דניאל עטר: כלומר בואו נעזוב רגע את מה שהיה צריך לעשות, אני מניח שבהתייחסות תהיה פה אולי גישה קצת אחרת ולנסות להסתכל קדימה, להגדיר לעצמכם מהם הצרכים שלכם, כדי שנדע כאן, מתוך סמכויות הוועדה מה אנחנו יכולים להציף ולקדם?

דניאל עטר: והייתי שמח מאוד אם נציג האוצר בהתייחסות לשאלתו של יושב-ראש הוועדה לפני כ-20 דקות, יתייחס גם לסוגיה של ועדת החריגים שאתם מביאים להם את הנתונים.

דוד אמסלם: אני אסכם את זה, דני, זה בסדר.

דניאל עטר: בסדר.

דניאל עטר: אני אומר: אני מאוד מאוד מייחס חשיבות לעניין הזה שזה יהיה חלק מההחלטה.

דניאל עטר: ואני חושב שצריך לכלול בתוך ההחלטה שאת כל ההטבות שניתנו לעוטף עזה, צריכים להתייחס בהתפתחות הטכנולוגית של ה"חמאס", לא שלנו.

דניאל עטר: וצריך להחיל אותה על כל המרחב, על כל היישובים של ראשי המועצות שנמצאים בעוטף כזה.

דוד אמסלם: תודה, דני.

דוד אמסלם: יש מישהו מראשי המועצה או מישהו, באמת רק משפט אחרון?

<תמיר עידן: מילה אחרונה.

דוד אמסלם: "אליך, חנוך".

<תמיר עידן: קודם כול, אהבתי את הגישה של להפסיק להסביר את הסיטואציה, להתחיל לפעול.

<תמיר עידן: כי להסביר סיטואציה זה מאוד נחמד, לשמוע פה למה אי-אפשר לעשות.

<תמיר עידן: אבל יש סוגיה נוספת של משרד הכלכלה, וחבל שהם לא כאן.

<תמיר עידן: אי-אפשר לעשות צמיחה דמוגרפית בלי מעונות יום.

<תמיר עידן: אי-אפשר לעשות.

דוד אמסלם: זה בהחלטות ממשלה?

<תמיר עידן: כן.

<תמיר עידן: כתוב בפירוש להעדיף את עוטף עזה במתן - - -

דוד אמסלם: אסביר לך.

דוד אמסלם: אני חייב לסכם את הדיון.

<תמיר עידן: רק אגיד לך.

<תמיר עידן: מעון יום בעוטף עזה, בשדות נגב, נפסל במלחמה למרות שהוא היה ממוגן.

דוד אמסלם: שמע, תמיר.

<תמיר עידן: - - - אותו לפני חודש מכסף שלי, 4,000,000 שקל הלוואה.

דוד אמסלם: תמיר, יש לי רעיון.

דוד אמסלם: זה בסיכום שלי.

דוד אמסלם: תראה, הדיון צריך להסתיים עוד שתי דקות.

דוד אמסלם: לדבר על מעונות יום זה שעתיים.

דוד אמסלם: אז אני רוצה לסכם את העסק.

דוד אמסלם: קודם כול, לאה שעומדת לימיני פה היא מנהלת של הוועדה, אז היא המנהלת של כולנו.

דוד אמסלם: ואבקש ממנה קודם כול לקבוע לנו סיור לוועדה בעוטף עזה.

דניאל עטר: כל הכבוד, מצוין.

דוד אמסלם: נעשה את זה במושב אחרי הפגרה.

דוד אמסלם: עוד שלושה שבועות פה יוצאים לפגרה, חבר'ה.

דוד אמסלם: ושמה אנחנו באמת נקדיש לזה את כל הזמן שרוצים, נבוא ליום שלם.

דוד אמסלם: ואז נדבר על המעונות, ומה יש בתוך המעונות, ומה שאתה לא רוצה.

דוד אמסלם: עכשיו, לגבי הסיכום שאני רוצה בעצם לסכם בשלוש נקודות מרכזיות.

דוד אמסלם: קודם כול, אני באמת מודה לכם שבאתם לכאן.

דוד אמסלם: אני חושב שבאמת הייתם וגם היום נמצאים בסיטואציה שאין טעם להרחיב עליה, אתם מבינים, אנחנו מחזקים את ידכם בעניין הזה, את התושבים.

דוד אמסלם: אני גם עוקב אחריהם בטלוויזיה, גם אחרי האמהות והמשפחות והילדים והפחדים וכו'.

דוד אמסלם: ובאמת אנחנו כאן בשבילכם גם בכל נושא, גם אם לא דיברנו עליו, גם אם אנחנו לא יודעים אותו.

דוד אמסלם: תרגישו חופשי להתקשר אלי, לדני, ומה שנוכל לעשות באמת ננסה לקדם את הדברים.

דוד אמסלם: עכשיו, לגבי הסיכום האופרטיבי.

דוד אמסלם: כמו שאמרתי קודם, קודם כול, אנחנו מבקשים, זה לפרוטוקול, הוועדה מבקשת לקבל ממשרד רוה"מ את כל ההתייחסות שלהם לגבי החלטת הממשלה האמורה לגבי הנושא של העוטף – מה בוצע, מה לא בוצע ולמה.

דוד אמסלם: זה אחת.

דוד אמסלם: שתיים, אנחנו מבקשים לקבל מוועדת החריגים – מי זאת יושבת-ראש ועדת החריגים, החשבת הכללית?

<יוסי עדס: זה סגן החשבת הכללית.

דוד אמסלם: מי זה?

<אסנת קמחי: אבי גבאי.

דוד אמסלם: הוא יושב פה?

<אסנת קמחי: לא.

דוד אמסלם: אנחנו מבקשים לקבל מאבי גבאי את הפרוטוקולים של ועדת החריגים מתחילת השנה – מה הוחלט, מה לא הוחלט, מדוע ולמה, ואיך זה קודם.

דוד אמסלם: גם מול המשרדים.

דוד אמסלם: נושא שלישי שאנחנו מבקשים, נכתוב מכתב - - -

דניאל עטר: אולי כדאי להוסיף גם מתי יבוצע.

דוד אמסלם: לא, קודם כול מה בוצע, מה לא בוצע.

דוד אמסלם: מתי יבוצע זה הנושא של משרד ראש הממשלה.

דוד אמסלם: לגבי הנושא של משרד האוצר – שר האוצר אני מבין שצריך לקבל או לפחות להנחות את הרשויות, יש פה איזושהי בעיה שבאמת אני לא יודע איך לא נתנו עליה את הדעת.

דוד אמסלם: הרי המועצה זה מועצה אחת, ויש בסביבה יישובים, שחלקם נמצאים בקו, חלקם בחוץ, בוודאי.

דוד אמסלם: אז עכשיו אי-אפשר לבוא עם מטר, ראש המועצה, ולהגיד: רק שנייה, אתה פה מקבל ככה, אתה שני מטר שמה לא.

דוד אמסלם: הוא עובד באופן הוליסטי, כל המועצה שלו.

דוד אמסלם: אז פה אני מבקש שבאמת נוציא את המכתב לשר האוצר – אני מניח שהוא צריך לקבל את ההחלטה, נכון?

דוד אמסלם: – כדי שהוא יקבל החלטה בעניין הזה, ושנסביר לו.

דוד אמסלם: בעצם המלצת הוועדה זה לכלול מועצה אחת קומפלט, בלי כל החיתוכים האלה, שהם גם לא סבירים מבחינת ראש המועצה, הוא גם לא יודע מה לעשות.

אלון שוסטר: יש סעיף בהחלטה 2017, אפשר למצוא אותו ולהסתמך עליו.

דוד אמסלם: אה, יופי, מצוין.

דוד אמסלם: אז בוא נציין את זה באמת.

<תמיר עידן: הסעיף אצל דני, נתתי לו את זה עכשיו.

דוד אמסלם: לא, אתה צריך לתת ללאה.

דוד אמסלם: אבל אני שמח שאתם מעשירים אותנו בעניין.

דניאל עטר: היחידה פה שמעלי זו לאה.

דוד אמסלם: זה נכון.

דוד אמסלם: אני מסכים.

דוד אמסלם: אלה בעצם לדעתי הדברים ה"מג'וריים" שאנחנו רוצים לקבל.

דוד אמסלם: נעבור בסיור.

דוד אמסלם: דרך אגב, כל מה שביקשתי, אני חושב שתוך שלושה שבועות מהיום עד סוף הפגרה נבקש לקבל את החומרים.

דוד אמסלם: גם נעביר לכם אותם בסיור.

דוד אמסלם: רבותי, תודה רבה באמת וניפגש אצלכם.